title: Helsinki 2006 -talviolympiahanke

text: Helsingissä olisi järjestetty avajaiset ja päättäjäiset olympiastadionilla, jääkiekko Hartwall Areenalla ja Barona Areenalla Espoossa, pikaluistelu Myllypuroon rakennetulla pikaluisteluareenalla, taitoluistelu ja short track -luistelu Helsingin jäähallissa sekä curling Pirkkola Areenalla. Olympiakylä olisi sijainnut Viikissä. Lahdessa olisi järjestetty ampumahiihto, mäkihyppy, yhdistetty ja maastohiihto Lahden hiihtostadionilla sekä freestyle Messilään rakennetulla suorituspaikalla


title: Helsinki 2006 -talviolympiahanke

text: Mahakelkkailu, rattikelkkailu, ohjaskelkkailu Lillehammerin kelkkailuradalla. Pujottelu, suurpujottelu ja lumilautailu olisi järjestetty Hafjellissa sekä syöksylasku, alppiyhdistetty ja supersuurpujottelu Kvitfjellissa Norjassa.


title: Helsinki 2006 -talviolympiahanke

text: Arviointikomitea teki työnsä syksyn 1998 kuluessa. Sen puheenjohtajana oli KOK:n japanilaisjäsen Chiharu Igaya, joka oli jo neljännen kerran mukana arvioimassa olympiahakijoita. Muita jäseniä olivat mm. KOK:n jäsenet saksalainen Walter Tröger ja ruotsalainen Gunilla Lindberg. Urheilijajäsenenä oli Kazakstanin Vladimir Smirnov. He vierailivat Helsingissä, Lahdessa ja Lillehammerissa 15.–17. marraskuuta 1998. Arviointikomitean vierailun aikana kisapaikkojen katsastuksen lisäksi oli esillä ""Antiolympiakomitea"", joka järjesti helsinkiläishotellissa mielenilmauksen ja julisti lakanassaan ""Olympiakomedia ei naurata"". Arvioinnin lopuksi presidentti Martti Ahtisaari tarjosi päivällisen, jonka yhteydessä hän antoi täyden tukensa Helsingin olympiahankkeelle. Ahtisaaren mielestä hakemus on kuin ""unelma, joka on hyvä toteuttaa yhdessä"".


title: Helsinki 2006 -talviolympiahanke

text: Helsinki 2006 -olympiahankkeelle nimettiin myös tunnettuja urheiluihmisiä lähettiläiksi. Mukana oli Naganon vuoden 1998 olympiavoittaja Mika Myllylä, moninkertaiset olympiavoittajat Marja-Liisa Kirvesniemi ja Lasse Virén, jääkiekkoilija Saku Koivu, entinen lajipäällikkö Matti Pulli ja paralympialaisten voittaja Tanja Kari.


title: Helsinki 2006 -talviolympiahanke

text: Marraskuun lopulla 1998 paljastunut KOK:n jäsenien korruptio vuoden 2002 Salt Lake Cityn kisojen haun yhteydessä vaikutti myös valintaprosessiin. Tilanne Suomen kannalta tuli ongelmalliseksi KOK:n toisen suomalaisjäsenen ja samalla Helsinki 2006 -hakukomitean jäsenen Pirjo Häggmanin joutuessa eroamaan KOK:sta. Samalla hän luopui myös hakukomitean jäsenyydestä.


title: Helsinki 2006 -talviolympiahanke

text: KOK:n hallitus teki paljastuneen korruption vuoksi muutoksia vuoden 2006 talviolympialaisten hakuun. Sen mukaan KOK:n yleiskokous ei pääse suoraan valitsemaan kisaisäntää, vaan 15-henkinen valintaraati valitsee kaksi ehdokasta, joista KOK-yleiskokous 19. kesäkuuta 1998 valitsee sitten kisaisännän. Lisäksi KOK:n jäsenet eivät voi vierailla kisaehdokaspaikkakunnilla ja kisaisäntäehdokkaat voivat tavata heitä ainoastaan kansainvälisissä kokouksissa ja kilpailuissa.


title: Helsinki 2006 -talviolympiahanke

text: Viime vaiheessa Helsinki 2006 -hakukomitea sai vielä 1,5 miljoonaa markkaa eli 250 000 euroa yritysrahaa aiemman lisäksi.


title: Helsinki 2006 -talviolympiahanke

text: Helsingin olympiahakijoiden joukko – kaikkiaan noin 40 henkilöä – saapui ensimmäisien osalta Souliin jo 19. kesäkuuta 1999 ollutta äänestystä edeltävällä viikolla. Jokaiselle ehdokkaalle oli varattu tunnin mittainen esittelytilaisuus KOK:n jäsenille perjantaina 18. kesäkuuta. Helsinki 2006 -hakukomitean esittelyn ohjasi Ere Kokkonen, esityksen juonsi Anna Savela ja videolla esiintyi Andre Chaker.


title: Helsinki 2006 -talviolympiahanke

text: Suomesta pääjoukko saapui 14. kesäkuuta 1998 Souliin puheenjohtaja Saarikankaan johdolla. Paikalle saapuivat hakukomiteasta ylipormestari Siitonen, apulaiskaupunginjohtaja Viinikka, Euroopan parlamentin jäsen Matikainen-Karlström, puheenjohtaja Ilkka, pääsihteeri Purontakanen ja johtaja Syväsalmi. Urheilijoista paikalle tuli jäätanssipari Susanna Rahkamo parinsa Petri Kokon kanssa. Urheilulähettiläistä paikalla oli Lasse Virén. Helsinkiä edustivat kahden suurimman poliittisen ryhmän keulahahmot, urheilumiehet Harry Bogomoloff ja Arto Bryggare. Norjalaisista olivat paikalla puheenjohtaja Myhrvold, johtaja Myrmäl sekää kolmen Lillehammerin alueen kunnan johtajat.


title: Helsinki 2006 -talviolympiahanke

text: Puheenjohtaja Samaranch ilmoitti, että ratkaisevaan äänestykseen olivat päässeet Italian Torino ja Sveitsin Sion. Tämä tieto oli täydellinen tyrmistys Helsinki 2006 -hakukomitealle. Hakukomitan puheenjohtaja Saarikankaan mukaan viimeiseen äänestykseen otettiin kaksi sellaista ehdokasta, jotka tuntuivat turvallisimmilta. Hakuprojektia vetänyt Jari Piirainen totesi: ""Mielestäni tämä oli selvä signaali siitä, että jaetut kisahankkeet älköön vaivautuko."" Ylipormestari Siitonen oli muiden mukana pettynyt ja totesi: ""On syytäkin olla pettynyt. Olimme selvästi ajastamme edellä. Lähes kaikki kisapaikat ovat valmiina, mutta KOK ei ollut valmis ottamaan haastetta vastaan. Joskus sen on pakko olla, mikäli se haluaa todella uudistaa itseään"".


title: Helsinki 2006 -talviolympiahanke

text: KOK:n yleiskokous valitsi kahdesta vaihtoehdosta voittajaksi hieman yllättäen Torinon äänin 53–36.


title: Hulda Salmi

text: Hulda Salmi (5. huhtikuuta 1879 Nastola – 8. huhtikuuta 1949 Lahti) oli suomalainen kansakoulunopettaja ja sosialidemokraattien kansanedustaja.


title: Hulda Salmi

text: Salmen vanhemmat olivat talollinen Antti Salmi ja Kaisa Juhontytär. Hän kävi kansakoulun ja Verkon valmistavan seminaarin. Salmi valmistui vuonna 1901 kansakoulunopettajaksi Jyväskylän opettajaseminaarista.


title: Hulda Salmi

text: Salmi toimi opettajana Hollolassa 1901–1902, Säkkijärvellä 1902–1904, uudelleen Hollolassa 1906–1909 sekä Kymissä 1915–1917. Suomen sisällissodan jälkeen Salmi oli vangittuna poliittisista syistä 1918–1921. Vapauduttuaan Salmi oli opettajana Koivistolla 1923–1924 ja Nastolassa 1924–1946. Hän toimi myös sos.dem. vaalipuhujana ja raittiuspuhujana.


title: Hulda Salmi

text: Salmi oli kansanedustajana 1910–1918 edustaen Hämeen läänin eteläistä vaalipiiriä. Hän oli myös Sosialidemokraattisen opettajaliiton puheenjohtajana.


title: Celgene

text: Celgene Corporation on yhdysvaltalainen lääketeollisuusyritys, joka kehittää, tuottaa ja markkinoi lääkkeitä syövän sekä muiden vaikeiden immuuni- ja tulehdussairauksien hoitoon. Se on pörssiyhtiö, jonka osake kuuluu Nasdaq-100- ja S&P 500 -indekseihin.


title: Celgene

text: Celgenen kliinisten tutkimusten kohteina ovat erityisesti multippeli myelooma, myelodysplastinen oireyhtymä, krooninen lymfaattinen leukemia (KLL), non-Hodgkinin lymfooma (NHL), glioblastooma sekä munasarja-, haima- ja eturauhassyöpä.


title: Celgene

text: Celgenen Suomessa myytäviä valmisteita ovat syöpälääkkeet "Abraxane" (paklitakseli), "Imnovid" (pomalidomidi), "Revlimid" (lenalidomidi), "Thalidomide Celgene" (talidomidi) ja "Vidaza" (atsasitidiini) sekä tulehduslääke "Otezla" (apremilasti).


title: Celgene

text: Celgene syntyi vuonna 1986, kun se eriytettiin omaksi yhtiökseen vasta fuusioituneesta Hoechst Celanese -yhtiöstä. Celgene on kasvanut vuosituhannen vaihteesta lähtien monin yritysostoin. Vuonna 2000 Celgene osti Signal Pharmaceuticals -yhtiön, vuonna 2002 Anthrogenesis-yhtiön, vuonna 2008 Pharmion-yhtiön ja seuraavana vuonna Gloucester Pharmaceuticals -yhtiön. Vuonna 2010 Celgene ja Abraxis BioScience Inc. ilmoittivat fuusiostaan, ja vuonna 2012 ostettiin Avila Therapeutics.


title: Aleksandr Jakovlev (kirjailija)

text: Aleksandr Stepanovitš Jakovlev (, oikealta sukunimeltään "Trifonov-Jakovlev", Три́фонов-Я́ковлев; 5. joulukuuta 1886 Volsk, Saratovin kuvernementti – 11. huhtikuuta 1953 Moskova) oli neuvostovenäläinen kirjailija.


title: Aleksandr Jakovlev (kirjailija)

text: Aleksandr Jakovlev syntyi lukutaidottoman maalarin perheeseen. Hän työskenteli postivirkailijana ja opiskeli vähän aikaa Pietarin yliopiston historiallis-kielitieteellisessä tiedekunnassa. Vuoden 1905 vallankumoustapahtumissa syvästi uskonnollisesta Jakovlevista tuli sosialistivallankumouksellinen. Hän osallistui ensimmäiseen maailmansotaan lääkintämiehenä ja työskenteli toimittajana Donin Rostovissa.


title: Aleksandr Jakovlev (kirjailija)

text: Jakovlevin pienoisromaanit "Povolniki" (1922) ja "Oktjabr" (1923) olivat ensimmäisiä Venäjän vallankumoukselle omistettuja kirjoja. Kirjailija kuvasi vallankumouksellisen tietoisuuden heräämistä ja Neuvostoliiton sosialistista rakennustyötä. Monet hänen teoksistaan ovat omaelämäkerrallisia. Vuonna 1928 Jakovlev osallistui Umberto Nobilen retkikunnan ja Roald Amundsenin etsintöihin. Hän kirjoitti myös lastenkirjoja.


title: Aleksandr Jakovlev (täsmennyssivu)

text: Aleksandr Jakovlev voi tarkoittaa seuraavia henkilöitä:


title: Havukka-ahon ajattelija (televisiosarja)

text: Havukka-ahon ajattelija on Kaarlo Hiltusen ohjaama 11-osainen televisiosarja, joka perustuu kirjailija Veikko Huovisen samannimiseen romaaniin. Sarja esitettiin ensimmäisen kerran keväällä 1971 ja on sen jälkeen nähty televisiossa uusintana.


text: "Helsingin Sanomien" televisiosivulla Jukka Kajava antoi sarjan kahden ensimmäisen jakson perusteella siitä melko murskaavan arvion. Hänestä aidoissa ympäristössä itsekseen höpäjävä hahmo on kovin epärealistinen verrattuna teatterimonologiin, koska teatteritilanne on jo itsessään epärealistinen. Hän moitti myös töksähtelevää kuvausta ja epäselvää ääntä: liian vaimeita repliikkejä ja liian voimakkaita äänitehosteita.


title: The Best of Us Bleed

text: The Best of Us Bleed on kanadalaisen teknisen death metalin yhtyeen Cryptopsyn kokoelma-albumi. Se julkaistiin marraskuussa 2012 levymerkillä Century Media.


title: Kevin Porter

text: Kevin M. Porter (s. 12. maaliskuuta 1986 Northville, Michigan, Yhdysvallat) on yhdysvaltalainen jääkiekkoilija, joka pelaa Pittsburgh Penguinsin organisaatiossa. Hän on Phoenix Coyotesin varaus .


title: Kevin Porter

text: Yliopistouransa jälkeen Porter teki 14. huhtikuuta 2008 kolmivuotisen tulokassopimuksen Phoenix Coyotesin kanssa. Hän liittyi loppukaudeksi Coyotesin farmiseura San Antonio Rampagen paitaan pelaamaan pudotuspelejä.


title: Kevin Porter

text: Porter onnistui ansaitsemaan itsellensä paikan Coyotesin kauden 2008–2009 avauskokoonpanossa ja debytoi 11. lokakuuta 2008 ottelussa Columbus Blue Jacketsia vastaan. Hän sai Coyotesin 3–1 -voittoon päättyneessä ottelussa ensimmäisen tehopisteensä syöttäessään maalin. Porter teki uransa ensimmäisen maalin NHL:ssä 30. lokakuuta 2008 4–1 -voitossa Pittsburgh Penguinsia vastaan. Vuodenvaihteessa Porter lähetettiin AHL:ään Rampageen. Ensimmäisellä ammattilaiskaudellaan hän teki NHL:ssä viisi maalia ja yhteensä 10 tehopistettä Coyotesin paidassa.


title: Kevin Porter

text: Porter aloitti kauden 2009–2010 Rampagessa. Hänet kutsuttiin myöhemmin neljän pelin ajaksi Coyotesin NHL-kokoonpanoon. 3. maaliskuuta 2010 Coyotes kauppasi Porterin yhdessä Peter Muellerin kanssa Colorado Avalancheen vaihdossa Wojtek Wolskiin. Pelattuaan nejä ottelua Avalanchen farmiseura Lake Erie Monstersissa, Porter sai 11. maaliskuuta 2010 ensimmäisen kutsunsa Avalancheen, jossa teki debyyttinsä joukkueen paidassa 3–0 -voitossa Florida Panthersia vastaan. Alemmissa ketjuissa pelannut Porter teki ensimmäisen maalinsa Avalanchessa kahdeksannessa pelissään 28. maaliskuuta 2010 entistä joukkuettaan Coyotesia vastaan. Hän teki kauden lopulla pudotuspelidebyyttinsä San Jose Sharksia vastaan. Hän teki Avalanchen kanssa vuoden jatkosopimuksen 17. kesäkuuta 2010.


title: Kevin Porter

text: Porter sai kaudella 2011–2012 neljän ottelun pelikiellon polvitaklauksestaan Vancouver Canucksin hyökkääjä David Boothiin.


title: Kevin Porter

text: 5. heinäkuuta 2012 Porter teki vapaana agenttina kahden vuoden sopimuksen Buffalo Sabresin kanssa. Työsulun aikana vuonna 2012 Porter pelasi Sabresin farmiseura Rochester Americansissa, jossa hänet valittiin joukkueen kapteeniksi. Kaudella 2012–2013 Porter oli Americansin joukkueen sisäisen pistepörssin ensimmäinen, kun hänet nostettiin Sabresiin 20. helmikuuta 2013.


title: Kevin Porter

text: 1. heinäkuuta 2014 Detroit Red Wings kiinnitti Porterin yksivuotisella kahden suunnan sopimuksella. Porter teki kaudella 2014–2015 16 maalia ja 23 syöttöpistettä 76 ottelussa Red Wingsin farmiseura Grand Rapids Griffinsissä.


title: Kevin Porter

text: 1. heinäkuuta 2015 Porter ja Pittsburgh Penguins solmivat vuoden mittaisen kaksisuuntaisen sopimuksen.


title: Kevin Porter

text: Porter debytoi kansainvälisellä tasolla 17-vuotiaana Yhdysvaltojen maajoukkueessa Venäjällä, Jaroslavlissa järjestetyissä alle 18-vuotiaiden vuoden 2003 maailmanmestaruuskilpailuissa. Hän teki kaksi pistettä kuudessa ottelussa joukkueen sijoittuessa neljänneksi. Hän pelasi seuraavana vuotena viimeisen kerran alle 18-vuotiaiden maailmanmestaruuskilpailuissa Valko-Venäjällä, Minskissä. Porter teki kaksi maalia ja kuusi syöttöpistettä eli yhteensä kahdeksan tehopistettä ollen joukkueen sisäisen pistepörssin toinen, kun Yhdysvallat sijoittui hopealle häviten Venäjälle finaalissa lukemin 3–2.


title: Kevin Porter

text: Michiganin yliopistossa pelatun tulokaskauden aikana Porter edusti Yhdysvaltoja kotiyleisön edessä pelatuissa vuoden 2005 maailmanmestaruuskilpailuissa. Porter teki kolme maalia ja viisi pistettä seitsemässä pelissä. Hän teki maalin pronssiottelussa Tšekkiä vastaan, mutta Yhdysvallat hävisi ottelun ja sijoittui turnauksessa neljänneksi. Porter valittiin seuraavana vuonna neljänsiin juniorikisoihinsa, kun hän pelasi Vancouverissa, Kanadassa järjestetyissä nuorten maailmanmestaruuskilpailuissa. Porter oli Yhdysvaltojen joukkueen kapteeni, kun joukkue sijoittui toisena vuonna peräkkäin neljänneksi. Hän teki kuusi pistettä seitsemässä ottelussa ja muu USAn joukkue nimesi hänet parhaaksi pelaajakseen.


title: Emil Sallila

text: Emil Sallila (26. elokuuta 1883 Kärkölä – 14. syyskuuta 1936 Helsinki) oli suomalainen järjestösihteeri ja sosialidemokraattien kansanedustaja.


title: Emil Sallila

text: Sallilan vanhemmat olivat vuokraaja Erland Sallila ja Elviira Anttila. Hän kävi kansakoulun ja oli sitten aluksi maataloustöissä ja sen jälkeen hän oli työssä Valtion rautateiden liikenneosastolla toimien asemamiehenä Hyvinkäällä 1905–1916. Sallila oli Osuusliike Ahjon toimitusjohtajana Hyvinkäällä 1916–1919 ja Osuusliike Ahjon apulaisjohtajana 1919–1924. Viimeksi Sallila toimi Kulutusosuuskuntien keskusliiton rakennusosaston hoitajana Helsingissä 1924–1926 ja sosialidemokraattisen puolueen järjestösihteerinä ja taloudenhoitajana 1926–1936.


title: Emil Sallila

text: Sallila oli kansanedustajana 1922–1924 ja 1930–1933 edustaen Uudenmaan läänin vaalipiiriä. Hän oli presidentin valitsijamiehenä vuosien 1925 ja 1931 presidentinvaaleissa. Sallila oli Nurmijärven kunnanvaltuuston ja Helsingin kaupunginvaltuuston jäsenenä sekä toimi myös Hyvinkään kunnanvaltuuston puheenjohtajana 1921–1924. Hän oli lisäksi Osuusliike Ahjon hallituksen puheenjohtajana ja oli muun muassa Osuusliike Elannon edustajiston, Helsingin työväen säästöpankin hallituksen ja Kulutusosuuskuntien keskusliiton johtokunnan jäsenenä. Sallila harrasti siirtolapuutarhatoimintaa ja valokuvausta.


title: Emil Sallila

text: Emil Sallila oli naimisissa vuodesta 1907 Johanna Matiskaisen kanssa.


title: Benxi

text: Beixi (, pinyin: Běnxī Shì) on prefektuuritason kaupunki Kiinan Liaoningin maakunnan itäosassa. Kaupungin keskusta sijaitsee linnuntietä noin 50 kilometriä maakunnan pääkaupunki Shenyangista kaakkoon. Prefektuurin pinta-ala on 8 435 neliökilometriä ja väkiluku 1,7 miljoonaa (2010).


title: Benxi

text: Kaupunki rajoittuu pohjoisessa Fushunin, idässä Tonghuan, etelässä Dandongin, lännessä Liaoyangin, sekä luoteessa Shenyangin prefektuuritason kaupunkeihin.


title: Benxi

text: Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa):


title: The Book of Suffering: Tome I

text: The Book of Suffering (Tome 1) on kanadalaisen teknisen death metalin yhtyeen Cryptopsyn EP, joka julkaistiin lokakuussa 2015.


title: The Book of Suffering: Tome I

text: Kappaleesta ”Detritus (The One They Kept)” kuvattiin musiikkivideo.


title: Montescudo-Monte Colombo

text: Montescudo-Monte Colombo on kunta Pohjois-Italiassa Riminin maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Montescudo (3 451 asukasta) ja Monte Colombo (3 326), yhdistyivät muodostaen Montescudo-Monte Colombon kunnan. Kunta sijaitsee Valconcan laaksossa. Se on maatalousvaltainen kunta, jonka kukkuloiden rinteillä on paljon pieniä viljelyksiä ja kyliä. Kunta on sijainnut historiallisesti strategisella paikalla Malatestan suvun hallinnoiman alueen ja Montefeltron välisellä rajaseudulla.


title: Segerstråle

text: Segerstråle on muun muassa seuraavien suomalaisten sukunimi:


title: Connor Carrick

text: Connor Carrick (s. 13. huhtikuuta 1994 Orland Park, Illinois, Yhdysvallat) on yhdysvaltalainen jääkiekkoilija, joka pelaa NHL-seura Toronto Maple Leafsin organisaatiossa. Hän on Capitalsin viidennen kierroksen varaus .


title: Connor Carrick

text: Carrick varattiin vuonna 2012 OHL-joukkue Guelph Stormiin 11. kierroksella numerolla 212. Seuraavat kaksi kautta hän pelasi USA National Team Development Programissa. Ensimmäisenä vuotena hän edusti alle 17-vuotiaiden joukkuetta ja toisena alle 18-vuotiaita. Toisen kauden aikana Guelph Storm kauppasi hänen pelaajaoikeutensa Plymouth Whalersiin varausvuoroihin.


title: Connor Carrick

text: Carrick oli Yhdysvaltojen maajoukkueen mukana voittamassa maailmanmestaruutta vuoden 2012 alle 18-vuotiaiden maailmanmestaruuskilpailuissa.


title: Connor Carrick

text: 23. syyskuuta 2013 Washington Capitals kiinnitti Carrickin kolmivuotisella tulokassopimuksella.


title: Connor Carrick

text: Seuraavalla kaudella Carrick pääsi Capitalsin kauden avauskokoonpanoon. Hän teki ensimmäisen NHL-maalinsa 3. lokakuuta 2013 ohittaessaan Calgary Flamesin maalivahti Karri Rämön päästyään suoraan rangaistusaitiosta läpiajoon.


title: Syväjärvi (Kihniö)

text: Syväjärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Syväjärvi on osa Nerkoonjärven valuma-aluetta.


title: Syväjärvi (Kihniö)

text: Järven pituus on 1,2 kilometriä, leveys 350 metriä ja sen pinta-ala on 25 hehtaaria. Se sijaitsee 2,3 kilometriä Kihniön kirkolta länteen. Siihen laskee vain Tarsianjärvi ja Paskolampi. Tarsianjärvestä tulee lähes kaikki Syväjärven läpi virtaava vesi ja Paskolammesta tulee vain lyhyt pelto-oja. Syväjärven pääallas on 850 metriä pitkä ja Aittolammeksi kutsuttu oma vesiallas erottuu pääaltaasta alle 20 metrisen salmen kautta, jota kutsutaan myös Hiittanjoeksi ja Sikosaaren toiselta puolelta virtaavan Sikojoen kautta. Syväjärven ja Aittolammin laskujoki Ristajoki on 250 metriä pitkä ja se laskee Kankarinjärveen. Rantaviivan pituus on 3,3 kilometriä. Rannat ovat metsämaata, mutta Tarsian kohdalla on peltomaata ja samoin on myös sen vastarannalla. Rannan läheisyydessä sijaitsee neljä maatilaa ja kaksi vapaa-ajan asuntoa sekä ulkomuseoalue. Niille johtaa tiet yhdystieltä 13347 ja 13341.


title: Syväjärvi (Kihniö)

text: Kun Kankarinjärven vedenpintaa alennettiin mahdollisesti jo 1800-luvulla, vaikutti sen myös Syväjärven vedenpintaan. Koska nykyään järvien pinnankorkeuksien ero on vain 30 senttimetriä ja koska Kankarinjärven vedenpinta aleni metrin verran tai enemmän, on sillä ollut suuri vaikutus myös Syväjärven pinnankorkeuteen. Kun vertaa nykykarttoja 1800-luvun pitäjänkarttaan, huomaa selvän eron järven rantaviivassa. Selvin ero näkyy Aittolammessa, jonka salmi on pitäjänkartassa leveä ja lampi pyöreämpi.


title: Destined to Violate

text: Destined to Violate on yhdysvaltalaisen death metal -yhtye Gorgasmin neljäs studioalbumi. Se julkaistiin heinäkuussa 2014 levymerkillä New Standard Elite.


title: Destined to Violate

text: Kappale ”Corpsified” kirjoitettiin alun perin yhtyeen vuoden 1996 demolle.


title: Adam Pelech

text: Adam Pelech (s. 16. elokuuta 1994 Toronto, Ontario, Kanada) on kanadalainen jääkiekkoilija, joka pelaa NHL-seura New York Islandersin organisaatiossa. Hän on Islandersin kolmannen kierroksen varaus .


title: Adam Pelech

text: Pelech varattiin New York Islandersiin 65. pelaajana . 15. maaliskuuta 2014 Islanders ja Pelech solmivat kolmivuotisen tulokassopimuksen.


title: Adam Pelech

text: Pelech kutsuttiin ensimmäisen kerran NHL:n puolelle kaudella 2015–2016. 13. marraskuuta 2015 hän teki NHL-debyyttinsä pelaten 13 minuuttia 4–1 -voittoon päättyneessä ottelussa Anaheim Ducksia vastaan. Pelech sai uuden kutsun NHL-kokoonpanoon 1. tammikuuta 2016 puolustaja Johnny Boychukin loukkaannuttua.


title: Frits Thaulow

text: Johan Fredrik "Frits" Thaulow (1847–1906) oli norjalainen maisemamaalari ja graafikko. Hän kuului Norjan uuden realistisen maisemamaalauksen keskeisiin edustajiin. Thaulow tutustui ulkoilmamaalaukseen Pariisissa, missä vietti paljon aikaa 1890-luvulta lähtien, vaikka muuallakin ulkomailla oleskeli ja välillä kävi kotimaassakin. Thaulow maalasi varsinkin lunta ja virtaavaa vettä. Uran lopulla hänen maalauksensa keveni muuttuen aikaisempaa impressionistisemmaksi.


title: Tarsianjärvi

text: Tarsianjärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Tarsianjärvi on osa Nerkoonjärven valuma-aluetta.


title: Tarsianjärvi

text: Järven pituus on 1000 metriä, leveys 730 metriä ja sen pinta-ala on 53 hehtaaria. Se sijaitsee lähellä Kihniön keskustaa. Järveen laskee Myllyjoki, joka tuo vettä Nerkoonjärven valuma-alueelta, jonka pinta-ala on 162 km2. Myös Sulkuejärvi laskee Tarsinjärveen 100 metristä ojaa myöten. Nämä joen tuovat lähes kaikki vedet, sillä muut laskuojat ovat vain lyhyitä metsäojia. Rantaviivan pituus on 4,4 kilometriä. Peltomaata on rannassa vain Tarsian kohdalla. Vapaa-ajan asuntoja on toistakymmentä.


title: Sven Segerstråle

text: Sven Gustaf Segerstråle (9. elokuuta 1899 Porvoon maalaiskunta – 24. joulukuuta 1994 Kauniainen) oli suomalainen eläintieteilijä ja meribiologi. Hän sai professorin arvon 1961.


title: Sven Segerstråle

text: Segerstråle väitteli filosofian tohtoriksi 1939. Hän toimi 1929–1944 biologian ja maantiedon opettajana Tölö svenska samskolassa ja 1926–1969 Suomen tiedeseuran vesibiologisessa laboratoriossa (vuodesta 1955 Merentutkimuslaitoksen biologinen osasto), vuodesta 1944 sen johtajana. Vuosina 1940–1967 hän työskenteli Helsingin yliopiston eläintieteellisessä museossa, vuodesta 1958 yleisen osaston kustoksena. Hän teki uraauurtavaa tutkimusta Itämeren synnystä, suolapitoisuuden merkityksestä kasvi- ja eläinkunnalle sekä merilajien levinneisyydestä. Hän tutki Suomen merenrantaeläimistöä ja vesien eläimistön jääkautista historiaa.


title: Sven Segerstråle

text: Hän julkaisi biologian oppikirjan "Det underbara livet" (1949, käännetty useille kielille, suom. "Ihmeellinen elämä"), sekä uskonnonfilosofisen teoksen "Elämän arvoitus" (1968), joka herätti keskustelua Segerstrålen puolustaman luomisteorian vuoksi.


title: Sven Segerstråle

text: Hänen veljensä oli Lennart Segerstråle ja sisarensa Solveig von Schoultz.


title: Edward Thorndike

text: Edward Lee Thorndike () oli tunnettu yhdysvaltalainen kasvatustieteilijä ja pitkäaikainen Columbian yliopisto kasvatuspsykologian professori. Hän kehitti testi- ja mittausmenetelmiä sekä esitti eläinkokeisiin pohjautuvan ns. vaikutuksen lain. hänen työnsä eläinten käyttäytymisen ja oppimisprosessin parissa johti konnektionismin (connectionism) teoriaan, jonka mukaan tietyn ärsykken synnyttämät käyttäytymisvasteet rakentuvat yritysten ja erehdysten kautta. Tämä vaikuttaa yhteyksien muodostumiseen ärsykkeen ja eniten tyytyväisyyttä tuovien vasteiden välille.


title: Edward Thorndike

text: Amerikan psykologiyhdistyksen (APA) vuonna 2002 tekemän arvion mukaan professori Thorndike oli 9. merkittävin yhdysvaltalaiseen psykologiaan vaikuttaneista henkilöistä (sadasta listatusta vaikuttajasta).


title: Edward Thorndike

text: Perheensä perinteitä noudattaen hän suoritti alemman yliopistotutkinnon Wesleyan Universityssä (1895). Sieltä hän jatkoi Harvardin yliopistoon, jossa vaihtoi aloitusvuonnaan pääaineensa kirjallisuudesta psykologiaan ja työskenteli psykologi William Jamesin ohjauksessa tutkien eläinten oppimista (M.A. 1897). Tästä tuli hänen elämänuransa, joskin tutkimuskohteeksi vaihtui myöhemmin ihminen. Hän jatkoi psykometriikan kehittäjiin kuuluneen James McKeen Cattellin ohjauksessa Columbian yliopistossa, ja väitteli vuonna 1898 suurta huomiota saaneella, sittemmin psykologian klassikoihin päässeellä väitöskirjallaan. Hänen väitöskirjansa julkaistiin vuonna 1911 teoksena "Animal Intelligence". Hän piti eläinten adaptoituvaa käyttäytymistä analogisena ihmisen oppimisen kanssa ja ehdotti että käyttäytymisen assosiaatiot (yhteydet) voisi ennustaa soveltamalla hänen kehittämäänsä kahta lainalaisuutta.


title: Edward Thorndike

text: Jo väittelyvuonnaan James Russell kutsui Thorndiken opettajaksi Columbian yliopiston Teacher Collegeen. Vuosina 1904–1940 Thorndike toimi tämän opettajakorkeakoulun kasvatuspsykologian professorina..


title: Edward Thorndike

text: Thorndike sai monia tunnustuksia. Hän oli Yhdysvaltain kansallisen tiedeakatemian jäsen ja toimi luottamustehtävänään muun muassa Amerikan psykologiyhdistyksen (APA) puheenjohtajana (1912) ja AAAS:n presidenttinä (1934).


title: Edward Thorndike

text: Hänen tuotantoonsa kuuluivat muun muassa (mm. ):


title: Scott Mayfield

text: Scott Mayfield (s. 14. lokakuuta 1992 St. Louis, Missouri, Yhdysvallat) on yhdysvaltalainen jääkiekkoilija, joka pelaa NHL-seura New York Islandersin organisaatiossa.


title: Scott Mayfield

text: Mayfield pelasi kaksi kautta USHL-joukkue Youngstown Phantomsissa vuosina 2009–2011 ja tuli valituksi itäisen konferenssin tähdistöön kaudella 2010–2011. Hänet varattiin New York Islandersiin 34. pelaajana . 5. huhtikuuta 2013 hän solmi kolmivuotisen tulokassopimuksen Islandersin kanssa.


title: Scott Mayfield

text: 6. huhtikuuta 2014 Mayfield teki NHL-debyyttinsä saaden jääaikaa 17.04 minuuttia 4–0 -tappioon päättyneessä ottelussa Columbus Blue Jacketsia vastaan.


title: Celanese

text: Celanese (ent. "Hoechst Celanese") on yhdysvaltalainen kemianteollisuusyritys. Se on maailman suurimpia asetyyliraaka-aineiden ja vinyyliasetaatin valmistajia. New Yorkin pörssiin listattu yhtiö työllistää maailmanlaajuisesti 7 600 henkilöä, ja sen liikevaihto vuonna 2013 oli 6,4 miljardia Yhdysvaltain dollaria. Celanese toimii Pohjois-Amerikassa, Euroopassa ja Aasiassa ja sen suurin tuotantolaitos on maailman suurin etikkahappotehdas Texasin Pasadenassa.


title: Celanese

text: Celanesen perusti vuonna 1918 New Yorkissa sveitsiläinen kemisti Camille Dreyfus nimellä "American Cellulose & Chemical Manufacturing Company". Dreyfus oli sitä ennen perustanut Baseliin saman alan yhtiön "Cellonit Gesellschaft Dreyfus and Co" ja Britannian hallituksen pyynnöstä Lontooseen yhtiön "British Cellulose and Chemical Manufacturing Co" (josta kasvoi sittemmin British Celanese -yhtiö). Eurooppalaisten esikuviensa tavoin American Cellulose perustettiin tuottamaan synteettistä lentokonekangasta ensimmäisen maailmansodan sotilaskoneiden ulkoverhoiluksi entisen, luodeista helposti syttyvän nitroselluloosalla käsitellyn puuvillakankaan tilalle.


title: Celanese

text: Tehdas perustettiin saksalaisten zeppeliinihyökkäysten pelossa sisämaahan, Marylandin Amcelleen Potomacjoen varrelle. Monien viivästysten jälkeen tuotanto saatiin kuitenkin käyntiin vasta 1924, jolloin alettiin tuottaa lankoja ja viskoosin kaltaisia tekosilkkikankaita selluloosa-asetaatista kauppanimellä "celanese". Tehdas teki yhteistyötä paikkakunnan läpi kulkevan Baltimore and Ohio Railroad (B&O) -rautatieyhtiön kanssa hiilen hankinnassa sekä työväen, raaka-aineiden ja valmiiden tuotteiden kuljetuksessa. Tämä tehdas työllisti parhaimmillaan 13 tuhatta ihmistä, ja se suljettiin 1983.


title: Celanese

text: Vuonna 1927 yhtiö muutti nimensä tunnetuksi tulleen päätuotteensa mukaisesti muotoon Celanese Corporation of America. Vuonna 1986 sen yhteyteen muodostunut lääketeollisuus eriytettiin itsenäiseksi Celgene-yhtiöksi samalla kun Celanese-yhtiön osti saksalainen Hoechst-kemianjätti ja sulautti sen Yhdysvaltain-tytäryhtiöönsä. Näin muodostui uusi Hoechst Celanese Corporation.


title: Celanese

text: Vuonna 1998 Hoechst yhdisti kaiken teollisuutta palvelevan kemianteollisuutensa Celanese AG -yhtiöksi, joka seuraavana vuonna listattiin Frankfurtin ja New Yorkin pörsseihin. Vuonna 2003 yhdysvaltalainen pääomasijoittaja Blackstone Group osti Celanesen kokonaan itselleen, otti sen pois pörsseistä ja muutti sen nimeksi Celanese Corporation. Blackstone alkoi tehdä erilaisia rationalisointitoimia, joihin kuului strategisesti epäkiinnostavien osien myynti ja toisaalta monet yritysostot.


title: Celanese

text: Vuonna 2005 uudistettu yhtiö listautui taas New Yorkin pörssiin tunnuksella CE. Kun Blackstone sai loputkin osakkeensa myydyksi 2007, se oli ansainnut Celanesellä viisi kertaa sen mitä siitä alun perin maksoi.


title: R-77

text: Vympel NPO R-77 (NATO-raportointinimi "AA-12 Adder" tai" AMRAAMSKI") on venäläinen keskimatkan ilmataisteluohjus. R-77 vastaa yhdysvaltalaista AIM-120 AMRAAM ohjusta.


title: Naisten Superpesiksen kausi 1990

text: Naisten Superpesiksen kausi 1990 oli ensimmäinen naisten Superpesiksen kausi. Superpesis korvasi aiemman Mestaruussarjan.


title: Naisten Superpesiksen kausi 1990

text: Viinijärven Urheilijat: Marjut Huhtakangas, Eeva Karttunen, Erna Kentala, Satu Miettinen, Virpi Lappalainen, Outi Peippo, Jutta Reijonen, Ulla Räsänen, Tiina Tammiruusu, Sirpa Tikka, Anu Turpeinen, pelinjohtaja Jouko Martikkala, valmentaja Tuula Hjelt.


title: Naisten Superpesiksen kausi 1990

text: Urheilulehden arvopelaajat: Tiina Tammiruusu ja Vesa Liikala.


title: Nikolai Erdman

text: Nikolai Robertovitš Erdman (, 16. marraskuuta 1900 Moskova – 10. elokuuta 1970 Moskova) oli neuvostovenäläinen näytelmäkirjailija ja elokuvakäsikirjoittaja.


title: Nikolai Erdman

text: Nikolai Erdman syntyi baltiansaksalaiseen virkailijaperheeseen. Hän opiskeli luterilaisen seurakunnan kauppakoulussa, mutta ei suorittanut loppututkintoa. Kirjailijan varhaiset runot edustivat imaginismia.


title: Nikolai Erdman

text: 1920-luvun alussa Erdman alkoi kirjoittaa pieniä näyttämökappaleita komediateattereille. Hänen ensimmäinen suuri menestyksensä oli Vsevolod Meyerholdin teatterissa esitetty komedia "Valtakirja" (myös "Anastasia ja valtakirja", ven. "Mandat", 1925). Sensuuri kielsi kirjailijan seuraavan näytelmän "Elämä on ihanaa" (myös "Eläköön itsemurhaaja – elämä on ihanaa!", ven. "Samoubijtsa", 1928).


title: Nikolai Erdman

text: Myöhemmin Erdman kirjoitti yhteistyössä muiden tekijöiden kanssa musikkinäytelmiä, operettitekstejä ja elokuvakäsikirjoituksia. Hänet pidätettiin vuonna 1933 "Iloisten poikien" ("Vesjolyje rebjata", 1934) kuvauksissa ja karkotettiin kolmeksi vuodeksi Jeniseiskiin ja Tomskiin. Sen jälkeen Erdman asui Kalininissa ja Rjazanissa, josta hänet vuonna 1941 kutsuttiin armeijaan. Vuosina 1942–1948 hän työskenteli NKVD:n laulu- ja tanssiyhtyeen käsikirjoittajana Moskovassa.


title: Nikolai Erdman

text: Toisen maailmansodan aikana ja sen jälkeen Erdman teki Mihail Volpinin kanssa käsikirjoituksia useisiin elokuviin. Niistä "Reippain ottein" ("Smelyje ljudi", 1950) sai Stalin-palkinnon. Vuonna 1954 Erdman hyväksyttiin Neuvostoliiton kirjailijaliiton jäseneksi. Vuodesta 1964 hän työskenteli Juri Ljubimovin Taganka-teatterissa.


title: Nikolai Erdman

text: Kirjailijan kaksi näytelmää, "Valtakirja" ja "Elämä on ihanaa" julkaistiin Neuvostoliitossa ensimmäisen kerran vuonna 1987. Aikalaiset näkivät niissä lähinnä pikkuporvarillisten tapojen arvostelua. Myöhemmin näytelmiä on pidetty aikansa järjestelmän kriittisenä peilinä. Humoristisen ihmiskuvauksensa ansiosta ne ovat yhä ajankohtaisia.


title: Pesäpallon naisten Mestaruussarjan kausi 1989

text: Pesäpallon naisten Mestaruussarja kaudella 1989 pelattiin 10 joukkueen 2-kertaisena sarjana, jonka päätteeksi neljä parasta pelasivat mitaleista.


text: Manse PP säilyi.Jyväskylän Kiri: Merja Meriläinen, Riitta Saarenketo, Tiina Paananen, Inkeri Valkonen, Armi Ahola, Sanna Hänninen, Hanna Airaksinen, Riikka Nieminen, Riitta Jalonen, Riikka Punnonen, Katja Saunalahti, Leena Renko, pelinjohtaja Petri Kaijansinkko, valmentaja Riitta Jalonen.


text: Urheilulehden arvopelaajat: Tiina Tammiruusu ja Vesa Mikkola.


Claudius jumala ja hänen vaimonsa Messalina () on Robert Gravesin vuonna 1934 ilmestynyt historiallinen romaani. Teos on jatkoa samana vuonna ilmestyneelle romaanille "Minä, Claudius". Se ilmestyi Frithiof J. Pennasen suomennoksena vuonna 1936.


title: Claudius jumala ja hänen vaimonsa Messalina

text: Yhdessä edeltäjänsä kanssa "Claudius jumala" on yksi tunnetuimpia Gravesin teoksia. BBC on tuottanut molempiin teoksiin pohjautuvan menestyksekkään televisiosarjan "Minä, Claudius".


text: Teokseen viitataan usein lyhyellä nimellä "Claudius jumala", jossa muodossa otsikko esiintyy myös kirjan kansipaperissa. Kirjan nimiösivulla ilmaistu täysi otsikko alanimikkeineen on "Claudius jumala ja hänen vaimonsa Messalina : Rooman keisarin Tiberius Claudius Caesarin, (joka syntyi vuonna 10 e.Kr. ja kuoli A. D. 54) vaivalloinen hallitus hänen itsensä kuvaamana ynnä hänen murhansa surkean kuuluisan Agrippinan (keisari Neron äidin) käden kautta ja hänen sen jälkeen tapahtunut jumalaksi julistamisensa muiden kuvaamina" ().


text: Kirja on toinen osa Rooman keisari Claudiuksen fiktiivistä omaelämäkertaa. Minäkertoja-muotoisessa tarinassa kuvataan Claudiuksen aikaa keisarina alkaen hänen valtaannousustaan vuonna 41 ja päätyen hänen kuolemaansa vuoteen 54. Kirjan lopussa on kolme kertomusta Claudiuksen kuolemasta kirjoittajinaan kuuluisat antiikin Rooman aikalaishistoroitsijat Suetonius, Tacitus ja Dion Kassios sekä Senecan satiiri "Claudiuksen kurpitsoituminen" ("Apokolokyntosis").


text: Tarinan keskeisiä tapahtumia ovat Claudiuksen pyrkimykset korjata edellisen keisarin Caligulan virheitä ja hänen ystävyytensä Juudean kuninkaan Herodes Agrippan kanssa, pitkällisen yrittämisen jälkeen onnistunut Britannian valloitus osaksi Rooman keisarikuntaa sekä Claudiuksen avioliitot ensin Messalinan ja myöhemmin keisari Neron äidin Agrippinan kanssa.


text: Robert Graves toteaa kirjan alussa tekijän huomautuksena, että jotkut "Minä, Claudius" -romaanin arvostelijoista ovat uskoneet kirjailijan käyttäneen lähteenään ainoastaan Tacituksen "Annaaleja" ja Suetoniuksen "Kaksitoista Caesaria" -teosta. Kirjailijan mukaan molempien romaanien lähdeteosten määrä on kuitenkin huomattavasti monipuolisempi käsittäen muun muassa Dion Kassioksen, Pliniuksen, Varron, Senecan ja itse Claudiuksen tekstejä sekä apokryfiset "Nikodeemuksen evankeliumi" ja "Jaakobin evankeliumi". Gravesin mukaan kaikki romaaneissa esiintyvät henkilöt ovat todellisia ja vain hyvin harvoilla romaanien tapahtumista ei ole uskottavaa historiallista tukea.


title: Liaoyang

text: Liaoyang (, pinyin: Liáoyáng Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 60 kilometriä maakunnan pääkaupunki Shenyangista etelälounaaseen. Prefektuurin pinta-ala on 4 741 neliökilometriä ja väkiluku 1,86 miljoonaa (2010).


title: Liaoyang

text: Kaupunki rajoittuu pohjoisessa Shenyangin, idässä Benxin, kaakossa Dandongin, etelässä ja lännessä Anshanin prefektuuritason kaupunkeihin.


title: Liaoyang

text: Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa):


title: Aleksandr Možaiski

text: Aleksandr Fjodorovitš Možaiski (, 21. maaliskuuta 1825 Ruotsinsalmi – 1. huhtikuuta 1890 Pietari) oli venäläinen kontra-amiraali ja ilmailun edelläkävijä.


title: Aleksandr Možaiski

text: Aleksandr Možaiski valmistui Pietarin merisotakoulusta vuonna 1841. Sen jälkeen hän palveli Venäjän sotalaivastossa ja työskenteli välillä talonpoikaisreformin parissa vuosina 1862–1879. Možaiski erosi laivaston palveluksesta kenraalimajurina vuonna 1882. Vuonna 1886 hän sai kontra-amiraalin arvon.


title: Aleksandr Možaiski

text: Možaiski kiinnostui ilmailusta 1850-luvulla. Vuonna 1876 hän rakensi hevosvaljakon vetämän purjelentokoneen, jolla hän nousi kahdesti ilmaan. Seuraavina vuosina hän esitteli jousimekanismilla ja potkurilla varustettuja malleja. Vuonna 1881 Možaiski sai Venäjän ensimmäisen lentokoneen pantentin. Samana vuonna hän toi Britanniasta kaksi höyrykonetta, joita oli tarkoitus käyttää koneen voimanlähteinä. Možaiski ryhtyi rakentamaan lentokonettaan Pietarin lähellä Kraasselassa kesällä 1882. Seuraavana kesänä valmistunut höyrykoneella toiminut kolmipotkurinen yksitaso oli Venäjän ensimmäinen kokeiluvaiheeseen yltänyt lentokone. Kaksi vuotta kestäneen kokeilu- ja viimeistelyvaiheen jälkeen Možaiskin kone oli valmis nousemaan ilmaan heinäkuussa 1885. Puisia kiskoja pitkin kiihdyttäessään kone kallistui ja sen siipi särkyi. Možaiskin tarkoituksena oli jatkaa kokeita ja asentaa koneeseen kolme 15 kilowatin höyrykonetta, mutta kuolema keskeytti hänen aikeensa.


title: Aleksandr Možaiski

text: Stalinin Neuvostoliitossa Možaiskia pidettiin lentokoneen keksijänä. Myöhemmin Možaiskin konetta luonnehdittiin yhdeksi ensimmäisistä yrityksistä rakentaa ihmisen ohjaama lentokone. Tuutarin taajama nimettiin keksijän kunniaksi Možaiskiksi vuonna 1950. Pietarissa on kaksi hänelle omistettua muistomerkkiä.


title: Munch (BDSM)

text: Munch (sanoista "burger munch") on rento sosiaalinen kokoontuminen ihmisille, jotka ovat kiinnostuneita BDSM:stä. Muncheja järjestetään usein ravintoloissa, baareissa tai kahviloissa, ja pääasiallinen tarkoitus on keskustella rennossa ilmapiirissä samanmielisten ihmisten kanssa aiheesta kuin aiheesta. Pukukoodi näissä tapahtumissa on useimmiten normaalit eli "katuvaatteet", ellei erikseen ole muuta ilmoitettu.


title: Panjin

text: Panjin (, pinyin: Pánjǐn Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 140 kilometriä maakunnan pääkaupunki Shenyangista lounaaseen. Prefektuurin pinta-ala on 4 084 neliökilometriä ja väkiluku 1,39 miljoonaa (2010).


title: Panjin

text: Kaupunki rajoittuu lännessä ja pohjoisessa Jinzhoun, idässä Anshanin ja Yingkoun prefektuuritason kaupunkeihin. Etelässä naapurina on Bohainmeri.


title: Panjin

text: Piirikuntatasolla kaupunki jaetaan kolmeen kaupunkipiiriin ja yhteen piirikuntaan.


title: Pesäpallon naisten Mestaruussarjan kausi 1988

text: Kaudella 1988 naiset pelasivat pesäpallon Suomenmestaruudesta 10 joukkueen 2-kertaisena sarjana, jonka päätteeksi kaksi parasta kohtasivat kaksiosaisessa finaalissa.


text:
Kerava ja Kokemäki putosivat.
SM-loppuottelut
Lapuan Virkiä: Virpi Hautala, Anu Ketola, Mari Klemettilä, Maarit Kuivila, Maarit Lehtimäki, Teija Linna, Tiina Mattila, Katriina Peltola, Tarja Pöntinen, Jaana Sippola, Tiina Sissala, Tiina Turunen, Saara Rantavaara, Merja Vainionpää, Marjo Valkama, Kirsi Valo, Niina Välkkilä. Pelinjohtaja Paavo Lakaniemi.


title: Pesäpallon naisten Mestaruussarjan kausi 1987

text: Naiset pelasivat pesäpallon Mestaruussarjassa 1987 10 joukkueen 2-kertaisena sarjana, jonka päätteeksi kaksi parasta kohtasivat kaksiosaisessa finaalissa.


text:
Oulu ja Siilinjärvi putosivat.
SM-loppuottelut
Ikaalisten Tarmo: Minna Hannonen, Anne Herttua, Katja Holopainen, Kirsti Lamminen, Päivi Lehteenmäki, Minna Marjamäki, Johanna Nieminen, Päivi Suikkanen, Katja Varis, Kirsi Virtanen, Päivi Virtanen. Pelinjohtaja: Markku Lähteenmäki, valmentaja: Timo Ranta.


title: Markku Hillilä

text: Markku "Make" Hillilä on suomalainen rumpali ja lääkäri. Muusikkona hän esiintyy taiteilijanimillä Tohtori Hillilä ja Doc Hill. Hillilä on soittanut Tuomari Nurmion yhtyeissä 1980-luvun puolivälistä lähtien. Tätä ennen hän on soittanut mm. Hasse Wallin yhtyeessä.


title: Markku Hillilä

text: Hillilä on gastroenterologi.


title: Toisenlaiset äidit

text: Toisenlaiset äidit on tositelevisio-ohjelma, jossa seurataan äitien arkea ja valmistautumista uuden perheenjäsenen vastaanottoon. Juontajana toimii Piritta Hagman. Ensimmäinen tuotantokausi alkoi Liv-kanavalla 20. elokuuta 2014. Toinen tuotantokausi alkoi 2. syyskuuta 2015 ja kolmas tuotantokausi 12. syyskuuta 2016.


title: Vanhakaupunki (täsmennyssivu)

text: Vanhakaupunki, vanhakaupunki tai vanha kaupunki yleisnimenä sekä Vanhakaupunki erisnimenä tai etuliite "Vanha" erisnimissä kaupungin nimen edellä voivat viitata ainakin seuraaviin:


title: Emilie Kristoffersen

text: Emilie Kristoffersen (s. 13. heinäkuuta 1991) on norjalainen maastohiihtäjä. Hän edustaa Alta IF:ää.


title: Emilie Kristoffersen

text: Kristoffersen hiihti ensimmäisen kilpailunsa maailmancupissa 17. maaliskuuta 2013 keskeyttäen Oslossa 30 kilometrin vapaan hiihtotavan kilpailun. Hänen paras saavutuksensa maailmancupin henkilökohtaisissa kilpailuissa on 35. sija Oslossa 30 kilometrin vapaan hiihtotavan kilpailussa 15. maaliskuuta 2015.


title: Emilie Kristoffersen

text: Kristoffersen kilpaili alle 23-vuotiaiden MM-kilpailuissa Liberecissä 2013 ja Val di Fiemmessä 2014. Hänen paras saavutuksensa näissä kilpailuissa oli seitsemäs sija yhdistelmäkilpailussa 2013.


title: Etelä-Elimäki

text:
Etelä-Elimäki on Kouvolan 54. kaupunginosa. Siellä asuu noin 700 kouvolalaista. Se sijaitsee aivan eteläisimmässä Kouvolassa. Etelä-Elimäellä sijaitsevat mm. Raussilan, Villikkalan, ja Ratulan kylät.
Kaupunginosa rajoittuu lännessä Elimäen kirkonkylän kaupunginosaan, idässä Anjalan kaupunginosaan, pohjoisessa Pohjois-Elimäen kaupunginosaan. Etelässä kaupunginosa rajoittuu Lapinjärven kuntaan ja Loviisan kaupunkiin.


title: Pertti Santalahti

text: Pertti Juhani Santalahti (18. joulukuuta 1941 Helsinki – 4. joulukuuta 2015 Humppila) oli suomalainen muotoilija.


title: Pertti Santalahti

text: Santalahti opiskeli Taideteollisessa oppilaitoksessa veistotaiteen osastolla. Hän valmistui muotoilijaksi vuonna 1962. Yrityksiä joille hän on muotoillut, ovat Kupittaan Savi, Nuutajärven Lasi, Alsterforsin Lasitehdas (Ruotsi), Arabian keramiikkatehdas, Hackman Iittala, ja vuosina 1971-1981 hän oli Humppilan Lasitehtaan tuotekehittelijä ja vuodesta 1974 tehtaan taiteellinen johtaja.


title: Pertti Santalahti

text: Santalahden töitä on ollut esillä yhteisnäyttelyissä, muun muassa Suomen Lasimuseossa, Nykytaiteen museossa Tampereella ja Marjatta Galleriessa Oslossa. Hänen töitään on monissa kokoelmissa, esimerkiksi Suomessa Helsingin kaupungin taidekokoelmissa, Suomen Lasimuseossa, Nykytaiteen Museossa Tampereella, Taideteollisuusmuseossa ja ulkomailla Kunstsammlungen der Veste Coburgissa, (Coburgissa Saksassa), The British Crafts Centerissä Lontoossa.


title: HMS Bellona (1760)

text: HMS Bellona oli Britannian Kuninkaallisen laivaston vuonna 1760 vesillelaskettu Bellona-luokan 74-tykkinen kolmannen luokan linjalaiva.


title: HMS Bellona (1760)

text: Alus tilattiin 28. joulukuuta 1757 Chathamin telakalta, missä rakennustöistä vastasi John Lock. Sen köli laskettiin 10. toukokuuta 1758 ja alus laskettiin vesille 19. helmikuuta 1760. Alus valmistui 6. helmikuuta, jolloin sen valmistuskustannukset olivat 43 391 puntaa 11 shillinkiä ja neljä pennyä.


title: HMS Bellona (1760)

text: Alus romutettiin 1814.


title: HMS Dragon (1760)

text: HMS Dragon oli Britannian Kuninkaallisen laivaston vuonna 1760 vesillelaskettu Bellona-luokan 74-tykkinen kolmannen luokan linjalaiva.


title: HMS Dragon (1760)

text: Alus tilattiin 28. joulukuuta 1757 Deptfordin telakalta, missä rakennustöistä vastasi Adam Hayes. Sen köli laskettiin 28. maaliskuuta 1758 ja alus laskettiin vesille 4. maaliskuuta 1760. Alus valmistui 19. huhtikuuta, jolloin sen valmistuskustannukset olivat 38 118 puntaa ja kuusi shillinkiä.


title: HMS Dragon (1760)

text: Alus poistettiin palveluksesta maaliskuussa 1783 ja se myytiin 1. kesäkuuta 1784 Portsmouthissa 620 punnalla.


title: Skandinavia Cup

text: Skandinavia Cup on Kansainvälisen hiihtoliiton järjestämä maastohiihtokilpailujen sarja, jossa kilpailevat hiihtäjät Latviasta, Norjasta, Ruotsista, Suomesta ja Virosta. Myös muiden maiden edustajat voivat osallistua, mutta heitä ei huomioida sarjan kokonaiskilpailussa. Skandinavia Cup on osa maailmancupia seuraavaa tasoa, ja sen kautta on mahdollisuus ansaita osallistumisoikeus maailmancupiin.


title: Sammallahti

text: Sammallahti on muun muassa seuraavien merkittävien suomalaisten sukunimi:


title: Pierre Sancan

text: Pierre Sancan (24. lokakuuta 1916 Mazamet, Ranska – 20. lokakuuta 2008 Pariisi) oli ranskalainen pianisti, säveltäjä, kapellimestari ja musiikkipedagogi.


title: Pierre Sancan

text: Mazamet syntyi Etelä-Ranskassa Tarnin departementissa ja opiskeli musiikkia ensin Marokon Meknesissä ja Toulousen konservatoriossa ja sitten Pariisin konservatoriossa muun muassa Charles Münchin johdolla. Hän sai Ranskan valtion Prix de Rome -stipendin 1943 kantaatillaan "La légende d’Icare" (”Ikaroksen legenda”) ja teki sitten pitkän uran Pariisin konservatorion pianoprofessorina 1956–1985.


title: Pierre Sancan

text: Säveltäjänä Sancan ei ole kovin tunnettu, vaikka hän kirjoitti muun muassa kolme balettia ja oopperan. Hänen sävellystyylinsä perustuu ranskalaiseen modernismiin. Hänen sävellyksistään on esitetty lähinnä vain huilusonatiinia.


title: Sulkuejärvi

text: Sulkuejärvi on Pirkanmaalla Kihniössä sen keskustassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Sulkuejärvi on osa Nerkoonjärven valuma-aluetta.


title: Sulkuejärvi

text: Järven pituus on 1,8 kilometriä, leveys 1,0 kilometriä ja sen pinta-ala on 105 hehtaaria. Se sijaitsee Kihniön keskustan länsipuolella. Järveen laskee ojia ympäröivistä metsistä. Pohjoisesta laskee oja Korhoskylän eteläpuolisista alueista, missä sijaitsee myös Kakkurilampi. Kivistönkankaan takaa laskee lyhyt pelto-oja järven eteläpäähän. Nevalankylältä laskee Palolammen laskuoja Sulkuejärven kaakkoispäähän. Palolammen kautta laskee Syyslampi ja siihen vuorostaan Rajalampi. Kaikki ojat tämän ojan ympärillä laskevat siihen. Järven oma laskujoki on vain 100 metriä pitkä uoma Tarsianjärveen. Rannan tuntumaan on rakennettu saostusallas. Rantaviivan pituus on 6,2 kilometriä. Järven länsiranta on metsää tai ojitettua suota ja itäranta on Kihniön taajamaa. Itä- ja etelärannat ovat tiheästi rakennetut. Länsirannalla on yksi maatila ja muutama vapaa-ajan asuntoja. Keskustasta lähtevät yhdystiet 13341 ja 2790 sivuavat järven etelä- ja länsirantoja. Järven pohjois- ja länsipuolella kiertää yhdysteitä yhdistävä kylätie.


title: Paskolampi (Kihniö)

text: Paskolampi on Pirkanmaalla Kihniössä keskustan lähellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Paskolampi on osa Nerkoonjärven valuma-aluetta.


title: Paskolampi (Kihniö)

text: Lammen pituus on 300 metriä, leveys 150 metriä ja sen pinta-ala on 3,2 hehtaaria. Se sijaitsee Tarsianjärvestä Syväjärveen laskevan joen vieressä kangasmaastossa. Siihen laskee yksi suo-oja Kakkurinnevalta ja sen oma laskuoja laskee 600 metrin pituisena Syväjärveen. Rantaviivan pituus on 750 metriä. Lammen lähellä sijaitsee Lehtolan maatila ja lammen rannalla on yksi vapaa-ajan asunto. Sinne pääsee yhdystieltä 13341 Kihniön keskustasta.


title: Kamajoen autotehdas

text: Kamajoen autotehdas tai Kamajoen kuorma-autotehdas on Venäjän Tatarstanissa, Volgan sivujoella sijaitseva autotehdas, joka rakennettiin Neuvostoliittoon. Se oli valmistuessaan maailman suurin autotehdas, ja tehdasalueen pinta-ala oli 57 neliökilometriä. Neuvostoliitolla ei kuitenkaan ollut riittävää osaamista tehtaan toteuttamiseksi, ja se hankki osaamista ja osia länsimaista.


title: Kamajoen autotehdas

text: Kamajoen autotehdas perustettiin vuonna 1969 Neuvostoliiton kommunistisen puolueen päätöksellä raskaiden kuorma-autojen valmistamiseksi. Neuvostoliitossa ei ollut riittävästi kuorma-autoja maataloustuotteiden kuljettamiseen. Lisäksi Neuvostoliitto tarvitsi kuorma-autoja teollisuuden kehittymiseksi. Samaan aikaan rakennettiin henkilöautotehdasta Toljattiin.


title: Kamajoen autotehdas

text: Autotehdas suunniteltiin 150 000 kuorma-auton ja 250 000 dieselmoottorin vuosittaiselle tuotantokapasiteetille. Alkuperäisen suunnitelman mukaan tehdas olisi tuottanut 150 000 kuorma-autoa vuodessa jo vuoden 1974 loppuun mennessä. Valmistuessaan tehdas olisi ollut maailman suurin autotehdas, jonka tehdasalue olisi 57 neliökilometriä, alue jakaantuisi seitsemään osaan ja rakennuksia olisi 150. Länsisaksalaisen autonvalmistaja Daimler Benzin kanssa neuvoteltiin tuotantoteknologian toimittamisesta. Tehtaan kustannukseksi arvioitiin 2,5 miljardia ruplaa (3,29 miljardia US-dollaria) vuonna 1974. Alueen kehittämisen arvioitiin vaativan lisäksi 1,5 miljardia ruplaa (1,97 miljardia US-dollaria). Tehtaan rakentaminen alkoi 13. joulukuuta 1969, ja ensimmäinen auto valmistui 16. helmikuuta 1976.


title: Kamajoen autotehdas

text: Ulkomaisille toimittajille tarjottavien sopimusten arvo oli miljardi Yhdysvaltain dollaria, ja sopimuksista yhdysvaltalaiset yritykset saivat 40 prosenttia. Sopimuksista 65 solmittiin yhdysvaltalaisten yritysten kanssa, ja näistä kahdeksan yrityksen sopimusten arvo oli yli 10 miljoonaa dollaria. Suurin yhdysvaltalainen sopimuskumppani oli Swindell-Dressler, joka oli Pullman-yhtiön tytäryritys. Yhdysvaltojen ja Neuvostoliiton välisen Kamajoen autotehdasta ja muita projekteja koskeneen kauppasopimuksen allekirjoitti George P. Shultz.


title: Kamajoen autotehdas

text: Yli 700 kansainvälistä yritystä toimitti osia tehtaan rakennusprojektissa, esimerkiksi Swindell-Dressler, Holcroft, CE-Cast, Ingersoll Rand, Ex-Cello (Yhdysvallat), Hueller-Hille, Liebherr (Länsi-Saksa), Morando, Fata (Italia), Renault (Ranska), Sandvik (Ruotsi), Kamatsu ja Hitachi (Japani).


title: Kamajoen autotehdas

text: Neuvostoliitto käytti Kamajoen tehtaalla valmistettuja kuorma-autoja Afganistanin sodassa vuonna 1979.


title: Petteri Lotila

text: Petteri Lotila (s. 24. maaliskuuta 1978 Pyhäranta) on norjansuomalainen entinen jääkiekkoilija, pelipaikaltaan keskushyökkääjä. Hän lopetti uransa vuoteen 2011.


title: Petteri Lotila

text:
Lotila aloitti Rauman Lukon C-junioreissa kaudella 1993–94 ja tämän jälkeen portaittain B- ja A-juniorieiden joukkueissa 2–3 vuotta per taso. Kaudella 1999–2000 oli aika debytoida Lukon liigajoukkueessa. Ensimmäinen liigakausi tuotti vain kaksi tehopistettä 49 ottelussa. Kaikkiaan Lotila pelasi Lukon liigajoukkueessa kolme kautta piipahtaen välillä sekä Kajaanissa ja Uudessakaupungissa pelaamassa Mestistä. Kauden 2002–03 alussa Lotila pelasi viisi Mestis-ottelua Kajaanissa ja Ukissa ennen siirtymistään loppukaudeksi Norjan II tason Stavanger Oilersiin.
Kauden 2003–04 Lotila pelasi Englannissa EIHL-liigan Manchester Phoenixin riveissä, jossa teki yhden kauden henkilökohtaisen piste-ennätyksensä 7+10. Manchester Phoenix kuitenkin suljettiin sarjasta taloudellisten ongelmien vuoksi kauden jälkeen joten Lotila palasi takaisin Stavangeriin.
Stavangerissa Lotila pelasi aina kevääseen 2011 asti. Stavangerin vuosilta palintokaappiin tuli myös yksi Norjan mestaruus kaudelta 2010


title: Petteri Lotila

text:
Lotila otti Stavangerissa pelatessaan Norjan kansalaisuuden, jotta ei veisi yhtä paikkaa joukkueen ulkomaalaiskiintiöstä.
Lotilan perheeseen kuuluu norjalainen vaimo, joka työskentelee nuorisotyöntekijänä ongelmanuorten keskuudessa sekä kolme lasta.


title: Suomalainen kauhuelokuva

text: Suomalainen kauhuelokuva on yksi suomalainen elokuvan lajityypeistä.


title: Suomalainen kauhuelokuva

text: Ensimmäinen kauhuelementtejä sisältänyt suomalainen elokuva oli Teuvo Puron ohjaama "Noidan kirot" vuodelta 1927. Sitä ennen oli jo Carl Fager ohjannut goottilaista kauhukuvastoa hyödyntävän yritelmän "Rautakylän vanha parooni" (1923). Muita varhaisia lajityyppiä vähintään sivuavia suomalaiselokuvia olivat "Linnaisten vihreä kamari" (1945), "Valkoinen peura" (1952), "Noita palaa elämään" (1952) ja "Kummituskievari" (1954). "Valkoista peuraa" lukuun ottamatta näissä elokuvissa yliluonnollinen saa yleensä jonkinlaisen rationaalisen selityksen.


title: Suomalainen kauhuelokuva

text: Vuonna 1988 valmistuneen "Kuutamosonaatin" on katsottu aloittaneen suomalaisen kauhuelokuvan ”uuden aallon”. Se hyödyntää varsinkin 1970-luvulla suosittua kauhuelokuvan aihetta syrjäseuduilla elävästä degeneroituneesta perheestä (esimerkiksi "Texasin moottorisahamurhat"). "Kuutamosonaatin" jatko-osa "Kadunlakaisijat" sai ensi-iltansa 1991. Vuonna 2008 valmistunut suomalainen kauhuelokuva "Sauna" sai peräti seitsemän Jussi-ehdokkuutta ja lopulta kolme Jussi-palkintoa.


title: Suomalainen kauhuelokuva

text: Suomalaisissa elokuvissa ei ole ollut miehisiä vampyyrejä eikä ihmissusia, vaan yliluonnolliset voimat ovat ilmenneet naisissa, mikä on suomalainen erikoisuus.


title: HMS Superb (1760)

text: HMS Superb oli Britannian Kuninkaallisen laivaston vuonna 1760 vesillelaskettu Bellona-luokan 74-tykkinen kolmannen luokan linjalaiva.


title: HMS Superb (1760)

text: Alus tilattiin 28. joulukuuta 1757 Deptfordin telakalta, jossa rakennustöistä vastasi Adam Hayes. Sen köli laskettiin 12. huhtikuuta 1758 ja alus laskettiin vesille 27. lokakuuta 1760. Alus valmistui 19. joulukuuta, jolloin sen valmistuskustannukset olivat 39 802 puntaa ja kuusi shillinkiä.


title: HMS Superb (1760)

text: Alus haaksirikkoutui 7. marraskuuta 1783 Tellicherry Toadsissa Bombayssa.


title: Mattenschanze Kollersweid

text: Mattenschanze Kollersweid on kolmen hyppyrimäen muodostama mäkihypyn suorituspaikka Wildhausissa Wildhaus-Alt St. Johannin kunnassa Sveitsissä.


title: Mattenschanze Kollersweid

text: Ensimmäinen hyppyrimäki rakennettiin Wildhausiin vuonna 1910. Wildhausissa on ollut monia hyppyrimäkiä 1960-luvulle asti eri puolilla kuntaa.


title: Mattenschanze Kollersweid

text: Mattenschanze Kollersweid avattiin vuonna 1977. Hyppyrimäkien rakentamista edesauttoi Walter Steiner, joka oli kotoisin Wildhausista. Vuonna 2003 rakennettiin K10 -hyppyrimäki aloitteleville mäkihyppääjille.


title: Mattenschanze Kollersweid

text: Menestynein hyppääjä Wildhausista on Walter Steiner, jonka mukaan suurin mäki nimettiin. Viereisen Unterwasserin kylän Simon Ammann aloitti mäkihyppäämisen Kleine Schanzesta.


title: Mattenschanze Kollersweid

text:
Mäkiennätyksen 41,0 metriä on hypännyt Manuel Fuchs.
Kesämäkiennätyksen 43,5 metriä on hypännyt Felix Trunz.
Naisten kesämäkiennätyksen 41,0 metriä on hypännyt Rea Kindlimann.


title: HMS Kent (1762)

text: HMS Kent oli Britannian Kuninkaallisen laivaston vuonna 1762 vesillelaskettu Bellona-luokan 74-tykkinen kolmannen luokan linjalaiva.


title: HMS Kent (1762)

text: Alus tilattiin 13. joulukuuta 1758 Deptfordin telakalta, jossa rakennustöistä vastasi Adam Hayes. Sen köli laskettiin 24. huhtikuuta 1759 ja alus laskettiin vesille 23. maaliskuuta 1762. Alus valmistui 8. heinäkuuta, jolloin sen valmistuskustannukset olivat 39 756 puntaa kahdeksantoista shillinkiä ja kolme pennyä.


title: HMS Kent (1762)

text: Alus otettiin palvelukseen huhtikuussa 1762 päällikkönään Robert Faulknor ja se poistettiin palveluksesta maaliskuussa 1763. Alus varustettiin Plymouthissa vartiolaivaksi ja se valmistui lokakuussa. Alus palautettiin palvelukseen syyskuussa päällikkönään Edward Le Cras ja se poistettiin palveluksesta huhtikuussa 1766.


title: HMS Kent (1762)

text: Alus katsastettiin 12. heinäkuuta 1770 ja havaitut viat korjattiin Plymouthissa. Alus palautettiin palvelukseen vartiolaivana tammikuussa 1771 päällikkönään Stephen Colby. Aluksen päällikkyyden vastaanotti 1772 Charles Feilding. Alus osallistui kuninkaan katselmukseen 22. kesäkuuta 1773. Aluksen kannella tapahtui 4. heinäkuuta räjähdys.


title: HMS Kent (1762)

text: Alus osallistui kesän purjehduksiin vuosina 1773 ja 1774. Vuonna 1775 aluksen päällikkönä oli John Jervis ja se poistettiin palveluksesta elokuussa. Alus varustettiin Plymouthissa merentakaiseen palvelukseen, mutta sitä ei miehitetty. Alus siirrettiin myytäväksi kesäkuussa 1784 ja se myytiin 5. elokuuta Portsmouthissa 600 punnalla.


title: Viktor Strandfält

text: Viktor Strandfält (s.Föglö) oli Ahvenanmaan maakuntahallituksen toinen varapuhemies vuosina 1935-1937 ja ensimmäinen varapuhemies vuonna 1938. Siviiliammatiltaan hän oli kansakoulun opettaja.


title: Marjo Korander-Taavitsainen

text: Marjo Korander-Taavitsainen (o.s. Korander, s. 19. marraskuuta 1981) on suomalainen entinen maastohiihtäjä. Hän edusti Vihdin Viestiä.


title: Marjo Korander-Taavitsainen

text: Korander-Taavitsainen hiihti ensimmäisen kilpailunsa maailmancupissa 2. maaliskuuta 2002 ollessaan 43:s Lahdessa 10 kilometrin vapaan hiihtotavan kilpailussa. Yhteensä hän hiihti vuosina 2002–2006 maailmancupissa 14 kilpailua, jotka kaikki olivat henkilökohtaisia ja joista 12 järjestettiin Suomessa ja kaksi Norjassa. Ainoan kerran Korander-Taavitsainen hiihti pistesijalle eli 30 parhaan joukkoon Oslossa 12. maaliskuuta 2005 ollessaan 30:s 30 kilometrin perinteisen hiihtotavan kilpailussa.


title: Marjo Korander-Taavitsainen

text: SM-kilpailuissa Korander-Taavitsainen saavutti 2005 pronssia viiden kilometrin perinteisen hiihtotavan kilpailussa. Vihdin Viestin joukkueessa hän saavutti viestissä yhden SM-hopean ja kolme SM-pronssia sekä sprinttiviestissä yhden SM-hopean ja kaksi SM-pronssia.


title: Marjo Korander-Taavitsainen

text: Korander-Taavitsainen valmistui psykologian maisteriksi Tampereen yliopistosta vuonna 2010.


title: Elokuva Suomessa 2000-luvulla

text: Elokuva Suomessa 2000-luvulla käsitteli paljon nuorisoa ja historiallisia aiheita. Myös lastenelokuvia tehtiin.


title: Elokuva Suomessa 2000-luvulla

text: Vuosituhannen vaihteen keskeinen suunta oli paluu kansalliseen perinteeseen ja identiteetin etsintään. Tämä näkyy Jatkosotaa käsittelevissä elokuvissa Olli Saarelan "Rukajärven tie", Taru Mäkelän "Pikkusisar" tai Lauri Törhösen "Hylätyt talot, autiot pihat" (2000). Menneisyyden maalaisnostalagiaa edustivat Markku Pölösen "Badding" (2000) ja "Koirankynnen leikkaaja" (2004). Menneitä taiteilijasuuruuksia muisteltiin elämäkertaelokuvissa, kuten Timo Koivusalon "Kulkuri ja joutsen", "Rentun ruusu" (2001) ja "Sibelius" (2003) sekä Jari Halosen "Aleksis Kiven elämä" (2002).


title: Elokuva Suomessa 2000-luvulla

text: Nuoret nousivat pääosaan uuden vuosituhannen yhteiskunnasta kertovissa elokuvissa Jarmo Lampelan "Joki" (2001), "Eila" (2003), Johanna Vuoksenmaan "Nousukausi" (2003), Auli Mantilan "Ystäväni Henry" (2004), Aku Louhimiehen "Paha maa" (2005) ja Claes Olssonin "Onnen varjot" (2005). Nuorten tarinoita löytyi niin urheilusta kuten Simo Halisen "Cyclomania" (2001) ja Joona Tenan "FC Venus" (2005), rakkaudesta kuten Aku Louhimiehen "Levottomat" (2000) ja "Kuutamolla" (2002) tai kasvusta kuten Matti Ijäksen "Haaveiden kehä" (2002), Arto Koskisen "Kahlekuningas" (2002) ja Dome Karukosken "Tyttö sinä olet tähti" (2005) tai nuorisorikollisuudesta kuten Aleksi Mäkelän "Pahat pojat" (2003) tai Perttu Lepän "Helmiä ja sikoja" (2003). Uudella vuosituhannalle nähtiin myös lastenelokuvia kuten Olli Saarelan "Rölli ja metsänhenki" (2001), Kaisa Rastimon "Heinähattu ja Vilttitossu" (2002), Klaus Härön "Näkymätön Elina" (2003) ja Liisa Helmisen "Pelikaanimies" (2004).


title: Oluf Wold-Torne

text: Oluf Wold-Torne (1867–1919) oli norjalainen taidemaalari, joka maalasi muoto- ja henkilökuvia, maisemia, eläinaiheita ja asetelmia. Värit hänet töissään ovat enimmäkseen vahvoja, täyteläisiä, valovoimaisia. Hän opiskeli Kööpenhaminassa ja Pariisissa, missä sai impressionistisia vaikutteita. Pariisissa hänen tyyliinsä vaikuttivat ainakin van Gogh ja Césanne. Wold-Tornen uran lopulla hänen taiteessaan alkoi korostua aikaisempaa enemmän koristeellinen piirre. Hän vaikutti myös taideteollisuuden alalla. Hänen toimintansa sai aikaan herätteitä ainakin tekstiili-, keramiikka-, lasimaalaus- ja kirjansomistustaiteen alalla. Vuonna 1912 hänestä tuli yliopettaja Oslon Handsverk- og kunstindustriskolessa.


title: Ole Malmstén

text: Ole Georgsson Malmstén (23. syyskuuta 1925 Helsinki – 23. toukokuuta 1981 Helsinki) oli teollisuusneuvos ja perustamansa Kuntek Oy:n toimitusjohtaja.


title: Ole Malmstén

text: Hän syntyi esikoisena Georg Malmsténin perheeseen, jossa musiikki näytteli keskeistä osaa. Ole Malmstén oli isänsä silmäterä ja innoittaja hänen tekemilleen lauluille.


title: Ole Malmstén

text: Ole Malmsténin nuoruus loppui talvisodan sytyttyä 1939. Hän ei ikänsä puolesta kelvannut rintamalle, mutta hän suoritti varusmiespalveluksensa jatkosodan aikana 1943–1944. Hän kirjoitti ylioppilaaksi 1945. Sodan järkytysten jälkeen hän ei vielä osannut päättää, mikä hänestä ”tulee isona”, joten hän lähti hakemaan seikkailuja ja kokemuksia meriltä. Tämän jälkeen hän palasi Suomeen ja aloitti opiskelun Tekniska Läroverket’issä, josta valmistui insinööriksi 1950.


title: Ole Malmstén

text: Heti valmistumisensa jälkeen hän sai töitä Oy Putkisto Ab:sta, josta hän siirtyi tekniseksi johtajaksi tiivisteitä ja suojelutarvikkeita myyneelle Ikas Oy:lle.


title: Ole Malmstén

text: Hän ei kuitenkaan viihtynyt palkkatyössä, vaan halusi itsenäiseksi yrittäjäksi. Hän perusti 1958 tiiviste- ja eristealalla toimivan Kunnallisteknillisen Insinööritoimiston, joka muuttui myöhemmin Kuntek Oy:ksi. Vähitellen hänestä tuli teollisuuseristysalan uranuurtaja Suomessa. Hän perusti myös tytäryhtiöt Brasiliaan, Argentiinaan ja Kanadaan.


title: Ole Malmstén

text: Yrittäjätoiminnan lisäksi hän toimi aktiivisesti monissa teollisuuden järjestöissä. Hän oli mukana monissa työmarkkinaneuvotteluissa metalliteollisuuden työnantajapuolen edustajana. Lisäksi hän oli Suomen Ulkomaankauppaliitossa vienninedistämistehtävissä ja mukana myös eri maiden välisissä kauppayhdistyksissä. Vapaa-aikanaan hän harrasti intohimoisesti veneilyä ja ilmailua.


title: Ole Malmstén

text: Hänelle myönnettiin 1979 teollisuusneuvoksen arvonimi. Tässä vaiheessa yrittäjän ja liikemiehen kuluttava elämänrytmi oli jo alkanut uuvuttaa häntä, ja hän sairastui vakavasti. Hän kuoli 1981 vain kaksi päivää ennen isäänsä Georg Malmsténia. Kuntek Oy:n toiminta jatkui vielä 1980-luvun loppupuolelle.


title: Aika härdelli!

text: Aika härdelli! () on kanadalainen TV-animaatiosarja. Sarjan on tuottanut DHX Media studioillaan Torontossa ja Vancouverissa. Suomessa sitä on näyttänyt Yle TV2 2. tammikuuta 2016 lähtien.


title: Nikolai Ogarjov

text: Nikolai Platonovitš Ogarjov (, 6. joulukuuta 1813 Pietari – 12. kesäkuuta 1877 Greenwich) oli venäläinen vallankumouksellinen, lehtimies ja runoilija.


title: Nikolai Ogarjov

text: Nikolai Ogarjov syntyi vanhaan aatelissukuun. Hän vietti lapsuutensa isänsä maatilalla Penzan läänissä ja asui vuodesta 1820 lähtien Moskovassa. 1820-luvun puolivälissä Ogarjov tutustui Aleksandr Herzeniin, jonka kanssa hän teki yhteistyötä koko elämänsä ajan. Vuodesta 1830 Ogarjov opiskeli Hertzenin kanssa Moskovan yliopistossa, jossa heidän ympärilleen muodostui utopistisesta sosialismista kiinnostunut ystäväpiiri. Ogarjov pidätettiin hallituksen vastaisen toiminnan takia kesällä 1834 ja seuraavana vuonna hänet karkotettiin isänsä maatilalle. Vuonna 1839 hänen sallittiin palata Moskovaan.


title: Nikolai Ogarjov

text: Vuonna 1839 Ogarjov tutustui Vissarion Belinskiin ja hänen näkemyksensä alkoivat kehittyä kohti materialismia. Seuraavana vuonna hän alkoi julkaista runoja. Vuosina 1841–1846 Ogarjov asui etupäässä Saksassa, Italiassa ja Ranskassa opiskellen filosofiaa, luonnontieteitä ja lääketiedettä. Sittemmin hän asettui maatilalleen Penzan läänissä. Vuonna 1850 Ogarjov joutui jälleen pidätetyksi syytettynä ”kommunistisen lahkon” jäsenyydestä. Hänet vapautettiin pian poliisin valvonnan alaiseksi. Vuonna 1856 Ogarjov muutti toisen vaimonsa kanssa Lontooseen.


title: Nikolai Ogarjov

text: Englannissa Ogarjov ryhtyi Herzenin kanssa taistelemaan tsaarinvaltaa vastaan. He julkaisivat yhdessä vallankumouksellista kirjallisuutta, "Poljarnaja zvezda" -aikakauskirjaa, "Kolokol"-sanomalehteä ja muita julkaisuja. Herzenin tavoin Ogarjov kannatti länsieurooppalaisesta mallista poikkeavaa ”venäläistä sosialismia” ja oli mukana perustamassa narodnikkien Zemlja i volja -järjestöä.


title: Nikolai Ogarjov

text: Vuonna 1865 Ogarjov muutti Sveitsiin, jossa hän yritti luoda yhteyksiä nuoriin venäläisemigrantteihin. Hän osallistui Mihail Bakuninin ja Sergei Netšajevin propagandakampanjoihin ja piti 1870-luvulla yhteyttä vallankumouksellisten narodnikkien "Vperjod"-lehteen ja sen toimittajaan Pjotr Lavroviin. Viimeiset vuotensa Ogarjov vietti sairaana Lontoon Greenwichissä englantilaisen ystävättärensä luona. Vuonna 1966 hänen jäännöksensä siirrettiin Moskovaan Novodevitšin hautausmaalle.


title: Nikolai Ogarjov

text: Alkuaikojensa romanttisessa lyriikassa Ogarjov pyrkii ymmärtämään maailmaa ja etsii totuutta, oikeudenmukaisuutta ja vapautta. Runosikermässään "Monologi" (1844–1847) hän harjoittaa pessimististä reflektointia. Myöhempi runous on tyyliltään julistavaa ja palvelee vallankumouksen asiaa. Keskeisellä sijalla Ogarjovin tuotannossa on runoelma "Jumor" (1840–1841, 1867–1868), joka yhdistää lyyristä yksinpuhelua ja keskustelua, kirjettä ja päiväkirjaa, tilitystä ja poliittista satiiria. Kaunokirjallisuutta ja taidetta käsittelevissä artikkeleissaan Ogarjov kannatti yhteiskunnallista runoutta ja realismia.


title: Skandinavia Cup 2015–2016

text: Skandinavia Cup 2015–2016 oli maastohiihtokilpailu Skandinavia Cupin 11. joulukuuta 2015 Suomen Vuokatissa alkanut ja 13. maaliskuuta Viron Otepäässä päättynyt kilpailukausi. Niin miesten kuin naistenkin sarjassa oli yhdeksän osakilpailua.


title: Skandinavia Cup 2014–2015

text: Skandinavia Cup 2014–2015 oli maastohiihtokilpailu Skandinavia Cupin kilpailukausi, joka käsitti kymmenen osakilpailua. Kilpailupaikkoina olivat Vang Norjassa, Falun Ruotsissa, Madona Latviassa ja Joulumäe Virossa.


title: Skandinavia Cup 2014–2015

text: Kokonaiskilpailun voitti miehissä Norjan Hans Christer Holund ja naisissa Norjan Kathrine Rolsted Harsem.


title: Johann Heinrich Voss

text: Johann Heinrich Voss [fos] (1751–1826) oli saksalainen runoilija mutta erityisen merkittävä kääntäjänä. Hän oli yksi ns. Göttingenin koulukunnan perustajista. Vuonna 1782 hänestä tuli koulunrehtori Eutigissa ja vuonna 1805 professori Heidelbergissa. Hän saksansi kreikkalaista kirjallisuutta, mm. 1781 Odysseian ja vuonna 1793 Iliaan saksankieliset käännökset, joita pidetään filologisesti tarkkoina ja tyylillisesti ansiokkaina ja joilla oli käänteentekevää merkitystä. Voss saksansi myös roomalaista kirjallisuutta ja Shakespearin näytelmiä. Hänen tunnetuimmat omat runonsa ovat "Der siebzigste Geburtstag" ja "Luise".


title: Ludlow’n linna

text: Ludlow’n linna () on keskiaikainen, nykyään raunioitunut linna Ludlow’n kaupungissa Englannin Shropshiren kreivikunnassa.


title: Ludlow’n linna

text: Linnan on luultavasti perustanut Walter de Lacy noin vuonna 1075. Walter de Lacy nuoremman kuoltua vuonna 1241 linna siirtyi de Genevillen suvun omistukseen ja 1300-luvun alussa avioliiton kautta Roger Mortimerille. Viimeisen miespuolisen Mortimerin kuoltua linna päätyi Yorkin herttuan Rikhard Plantagenetin omistukseen. Lancasterien joukot ryöstivät linnan ruusujen sodassa.


title: Ludlow’n linna

text: Linna sijaitsee helposti puolustettavalla kallionkielekkeellä Temejoen mutkassa. Sisemmän sisäpihan pohjoispäädyssä sijaitsee Pyhän Maria Magdalenan kappeli, jonka pyöreä ulkomuoto on hyvin epätavallinen.


title: Ludlow’n linna

text: Asuinrakennus, joka on kiinni luoteistornissa ja pohjoismuurissa, on kolme kerrosta korkea ja sen lattiat ovat hävinneet.


title: Joe Whitney

text: Joseph Ryan Whitney (s. 6. helmikuuta 1988 Reading, Massachusetts, Yhdysvallat) on yhdysvaltalainen jääkiekkoilija, joka pelaa New York Islandersin organisaatiossa.


title: Joe Whitney

text: Päätettyään yliopistouransa Whitney siirtyi koeaika-sopimuksella AHL-joukkue Portland Piratesiin kauden 2010–2011 lopulla.


title: Joe Whitney

text: Albany Devils solmi 22. elokuuta 2011 vapaana pelaajana olleen Whitneyn kanssa AHL-sopimuksen.


title: Joe Whitney

text: Kahden Albanyssa kauden jälkeen Whitney palkittiin sopimuksella Albanyn NHL-yhteistyöseura New Jersey Devilsin kanssa. Hän teki kahden vuoden tulokassopimuksen 2. toukokuuta 2013.


title: Joe Whitney

text: Whitney teki kaudella 2013–2014 debyyttinsä NHL:ssä pelaten New Jersey Devilsin paidassa ottelussa Washington Capitalsia vastaan.


title: Joe Whitney

text: 1. heinäkuuta 2015 Whitney teki vapaana pelaajana vuoden mittaisen kaksisuuntaisen sopimuksen New York Islandersin kanssa.


title: Anne Kjersti Kalvå

text: Anne Kjersti Kalvå (s. 5. kesäkuuta 1992) on norjalainen maastohiihtäjä. Hän edustaa Lundamo IL:ää.


title: Anne Kjersti Kalvå

text: Kalvå hiihti ensimmäisen kilpailunsa maailmancupissa 13. maaliskuuta 2013, kun hän oli 51:s Oslossa perinteisen hiihtotavan sprintissä. Ensimmäiset maailmancupin pisteensä hän saavutti oltuaan 28:s Toblachin vapaan hiihtotavan sprintissä tammikuussa 2017. Parhaimmillaan hän on sijoittunut 13:nneksi Drammenin perinteisen hiihtotavan sprintissä maaliskuussa 2018.


title: Anne Kjersti Kalvå

text: Kalvå oli juniorien MM-kilpailuissa Erzurumissa 2012 vapaan hiihtotavan sprintissä 34:s ja viiden kilometrin perinteisen hiihtotavan kilpailussa 52:s. Alle 23-vuotiaiden MM-kilpailuihin hän osallistui Val di Fiemmessä 2014 ja Almatyssä 2015. Val di Fiemmessä Kalvå oli vapaan hiihtotavan sprintissä 32:s ja yhdistelmäkilpailussa 24:s. Almatyssä hän oli 10 kilometrin vapaan hiihtotavan kilpailussa viides ja yhdistelmäkilpailussa yhdeksäs.


title: Anne Kjersti Kalvå

text: Kalvå on hiihtäjä Marit Bjørgenin serkku. Hän seurustelee hiihtäjä Didrik Tønsethin kanssa.


title: Justin Florek

text: Justin Jacob Florek (s. 15. toukokuuta 1990 Marquette, Michigan, Yhdysvallat) on yhdysvaltalainen jääkiekkoilija, joka pelaa New York Islandersin organisaatiossa. Hän on Boston Bruinsin viidennen kierroksen varaus .


title: Justin Florek

text: Florek teki viimeisen yliopistokautensa jälkeen tulokassopimuksen Boston Bruinsin kanssa 25. maaliskuuta 2012. Hän siirtyi loppukaudeksi Bostonin AHL-farmiseura Providence Bruinsiin.


title: Justin Florek

text: Florek osallistui Bruinsin harjoitusleirille ennen kauden 2012–2013 alkua, mutta hänet lähetettiin takaisin Providenceen 14. syyskuuta 2012. Florek pelasi 71 peliä Providencessa tehden 11 maalia ja 27 tehopistettä runkosarjassa sekä 11 pudotuspeliottelua, joissa teki yhden maalin ja kaksi syöttöpistettä, kun Providence eteni konferenssifinaaleihin, joissa Wilkes-Barre/Scranton Penguins tiputti heidät.


title: Justin Florek

text: 22. syyskuuta 2013 Florek lähetettiin jälleen Providenceen aloittamaan kautta 2013–2014, mutta hän pääsi kauden aikana pelaamaan neljä ottelua myös NHL:ssä. 4. tammikuuta 2014 Florek teki debyyttinsä Bostonin voittaessa Winnipeg Jetsin lukemin 4–1. Hänet lähetettiin seuraavana päivänä AHL:ään. Florek teki ensimmäisen NHL-maalinsa 9. tammikuuta 2014 ohittaessaan Los Angeles Kingsin maalivahti Jonathan Quickin.


title: Justin Florek

text: Vuoden 2014 pudotuspelien avauskierroksella Florek teki ensimmäisen playoff -maalinsa 20. huhtikuuta Detroit Red Wingsiä vastaan.


title: Justin Florek

text: 2. heinäkuuta 2015 Florek jätti Bruinsin siirtyen vapaana agenttina yhden vuoden mittaisella kaksisuuntaisella sopimuksella New York Islandersiin.


title: Jaakko Enkovaara

text: Jaakko Samuel Enkovaara (vuoteen 1937 Engelberg (27. kesäkuuta 1917 Juankoski – 27. maaliskuuta 1981 Helsinki) oli kauppaneuvos, joka teki elämäntyönsä isänsä perustamassa Eho-perheleipomossa, ensin työntekijänä ja myöhemmin toimitusjohtajana sekä hallituksen puheenjohtajana.


title: Jaakko Enkovaara

text: Hän suoritti keskikoulun päästötodistuksen Helsingin koelyseossa 1934 ja alkoi samana vuonna työskennellä Ehossa, jonka hänen isänsä Gunnar Engelberg oli perustanut vuonna 1923. Sodan jälkeen vuonna 1949 hän suoritti kondiittori- ja leipurimestarin tutkinnon, ja isän kuoltua 1952 hänestä tuli aikaisemmin osakeyhtiöksi muutetun Oy Eho Ab:n toimitusjohtaja.


title: Jaakko Enkovaara

text: Enkovaaran johdolla Eho lähti kasvuun. Konditoriamyymälöiden lukumäärä lisääntyi kymmeneen ja kahviloiden kahteentoista 1960-luvun loppuun mennessä. Lisäksi perustettiin tytäryhtiöt Esi Oy, Tit-Bit Oy, Cafetria Oy, Herttoniemen Ravintotalo Oy ja ulkomaan yhteyksiä hoitamaan tuontiliike Cofco Oy. Uudenaikainen suurleipomo valmistui 1963. Henkilökuntaa yhtymässä oli 1960-luvun lopussa noin 300 henkilöä.


title: Jaakko Enkovaara

text: Enkovaara oli Kahvilaravintolaliiton puheenjohtaja. Hänen aikanaan liiton jäsenmäärä nousi nopeasti, perustettiin myös kolme uutta yhdistystä ja aluejärjestö. Hän kehitti alan ammattikoulutusta, muun muassa aloittamalla esimieskurssit 1965. Työntekijöille pidettiin tarjoilu- ja ruuanvalmistuskursseja, ja liiton kurssikeskuksessa Helsingin Ruskeasuolla koulutettiin kahvila- ja ravintola-alan esimiehiä. Alan väelle rakennettiin vanhainkoti Säästömaja Ruskeasuolle 1963.


title: Jaakko Enkovaara

text: Enkovaara kutsuttiin kauppa- ja teollisuusministeriön nimeämään komiteaan, jonka tehtävänä oli muokata majoitus- ja ravitsemusliikkeille uutta asetusta. Hän oli myös mukana neuvottelemassa keskioluen vapauttamisesta ja sen anniskelukorvauksista.


title: Jaakko Enkovaara

text: Hänen jäsenyyksistään ja luottamustoimista mainittakoon Leipurien Tukku Oy:n hallitus, Kulosaaren Ostokeskus Oy:n hallitus ja puheenjohtajuus, Vanhainkoti Säästömaja Oy:n hallitus ja Keskinäisen vakuutusyhtiö Pohjan hallintoneuvosto. Lisäksi hän oli Mannerheimintien Yhteiskoulun kannatusyhdistyksen hallituksessa sekä Herttoniemen Rotaryklubin jäsen.


title: Jaakko Enkovaara

text: Hänelle myönnettiin kauppaneuvoksen arvonimi 1969.


title: Jaakko Enkovaara

text: Hän luopui Oy Eho Ab:n toimitusjohtajan tehtävistä 1979 ja jatkoi yhtiön hallituksen puheenjohtajana. Hänen poikansa Juhani Enkovaara jatkoi isänsä työtä toimitusjohtajana. Eho jatkoi suvun omistuksessa, mutta kilpailu ja ketjuuntumisen paine koveni. Ehon Leipomo Oy myytiin vuonna 2008 Perheleipurit-ryhmälle, koska suvussa ei ollut halukkaita jatkajia. Taustatekijänä oli kaupan keskittyminen. Markkinointiketjujen avulla tuotteita pystyttiin toimittamaan kaikkiin kaupan valtakunnallisiin ketjuihin. Ehon tuotteita ryhdyttiin markkinoimaan koko Suomeen.


title: Jaakko Enkovaara

text: Jaakko Enkovaara kuoli äkilliseen sairauskohtaukseen Meilahden sairaalassa 63-vuotiaana. Hänet on haudattu Kulosaaren hautausmaalle.


title: Raef LaFrentz

text: Raef Andrew LaFrentz (s. 29. toukokuuta 1976 Hampton, Iowa) on yhdysvaltalainen kilpauransa päättänyt koripalloilija.


title: Raef LaFrentz

text: Denver Nuggets varasi sentterinä ja isona laitahyökkääjänä pelanneen LaFrentzin NBA:han kolmannella vuorolla . Kaudella 2001–2002 hän oli 2,7 koriinheiton torjunnan keskiarvollaan sarjan toiseksi paras Ben Wallacen jälkeen. LaFrentz pelasi NBA:ssa yhteensä 11 kautta neljässä eri seurassa.


title: Raef LaFrentz

text: LaFrentz edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.


title: Pokémon DP: Battle Dimension

text: Pokémon DP: Battle Dimension on televisiosarja Pokémonin yhdennentoista tuotantokauden nimi.


title: Pokémon DP: Battle Dimension

text: Kausi nähtiin Suomessa ensimmäisen kerran keväällä ja kesällä 2009 Jetixillä, joka vaihtoi syksyllä nimensä Disney XD:ksi. Kausi alkoi 14. helmikuuta 2009 jaksolla "Pelon kyyneleitä" ja päättyi jaksoon "Uneton Canalave Cityssä". Esityspäiviä ei ole tiedossa. Myöhemmin kesällä 2010 kausi näytettiin myös MTV3 Katsomossa.


title: Pokémon DP: Battle Dimension

text: Kausi alkoi Cartoon Networkilla Yhdysvalloissa 12. huhtikuuta 2008 jaksolla "Tears For Fears!". Yhdestoista tuotantokausi käsitti 52 jaksoa, joka päättyi jaksoon "Sleepless In Pre-Battle!" 2. toukokuuta 2009.


title: Jared Gomes

text: Jared Gomes (s. 20. lokakuuta 1988 Brampton, Ontario, Kanada) on kanadalainen jääkiekkoilija, joka pelaa AHL-seura Bridgeport Sound Tigersissa.


title: Jared Gomes

text: 11. lokakuuta 2014 Gomes teki ammattilaissopimuksen siirtyessään AHL-joukkue Hamilton Bulldogsiin koeaika -sopimuksella. Vain viisi päivää myöhemmin 16. lokakuuta hänen sopimus saksalaisen DEL-joukkue Straubing Tigersin kanssa julkaistiin. Hän teki kaudella 2014-2015 41 pelaamassaan ottelussa 14 tehopistettä.


title: Jared Gomes

text: 3. kesäkuuta 2015 Gomes palasi Pohjois-Amerikkaan tehdessään kauden 2015-2016 kattavan sopimuksen AHL-joukkue Bridgeport Sound Tigersin kanssa.


title: Jay Williams

text: Jason David ”Jay” Williams (s. 10. syyskuuta 1981 Plainfield, New Jersey) on yhdysvaltalainen kilpauransa päättänyt koripalloilija.


title: Jay Williams

text: Williams voitti yliopistosarjojen parhaan pelaajan palkinnon John R. Wooden Awardin vuonna 2002. Chicago Bulls varasi pelintekijänä pelanneen Williamsin NBA:han toisella vuorolla . Kaudella 2001–2002 hänet valittiin kerran kuukauden tulokkaaksi, ja kauden päätteeksi hänet valittiin .


title: Jay Williams

text: Williams edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.


title: Jay Williams

text: Williams törmäsi moottoripyörällä katulyhtypylvääseen kesäkuussa 2003. Hänellä ei ollut päässään kypärää, ei ajo-oikeutta moottoripyörällä ajamiseen, ja hänen sopimuksensa Bullsin kanssa kielsi häntä ajamasta moottoripyörää. Williams joutui teho-osastolle ja oli lähellä kuolla. Hän kärsi masennuksesta vuosia onnettomuuden jälkeen. Vuonna 2006 Williams yritti vielä paluuta kilpakentille D-liigassa.


title: Dinosebi

text: Dinosebi (CHNO) on dinitrofenolijohdannaisiin kuuluva orgaaninen yhdiste. Yhdistettä on käytetty muun muassa herbisidinä ja insektisidinä, mutta sen myrkyllisyyden vuoksi sen käyttö on nykyään kielletty useassa maassa.


title: Dinosebi

text: Huoneenlämpötilassa dinosebi on kellanoranssia tai ruskeaa kiteistä ainetta. Se ei käytännöllisesti katsoen liukene veteen, mutta liukenee useaan orgaaniseen liuottimeen kuten etanoliin, heksaaniin ja tolueeniin. Dinosebi on heikko happo ja sen pK-arvo on 4,62.


title: Dinosebi

text: Dinosebi estää kasveissa fotosynteesiä. Lisäksi se voi estää myös proteiinien, lipidien ja RNA:n biosynteesiä sekä soluhengitystä. Dinosebi on monien muiden dinitrofenolien tavoin hyvin myrkyllistä myös nisäkkäille. Yhdiste kiihdyttää aineenvaihduntaa, mikä johtaa ruumiinlämmön nousemiseen, hengityksen kiihtymiseen, hikoiluun, päänsärkyyn ja pahimmissa tapauksissa tajuttomuuteen. Aine kertyy eliöissä rasvakudokseen.


title: Dinosebi

text:
Dinosebia voidaan valmistaa nitraamalla o-"sek"-butyylifenolia väkevien typpi- ja rikkihappojen seoksella.
Suomessa dinosebia on käytetty rikkaruohomyrkkynä erityisesti apila- ja hernekasviviljelmillä. Maailmanlaajuisesti sitä käytetään tai on käytetty rikkiruohomyrkkynä muun muassa sitrushedelmä- sekä peruna-, puuvilla ja viiniviljelmillä. Lisäksi sitä on käytetty hyönteismyrkkynä viininviljelyssä ja muilla hedelmäviljelmillä. Monissa maissa dinosebin käyttö on kielletty sen suuren myrkyllisyyden vuoksi. Esimerkiksi Yhdysvalloissa se kiellettiin vuonna 1986, Isossa-Britanniassa vuonna 1988 ja Suomessa vuonna 1996. Dinosebistä voidaan valmistaa eräitä fungisideja kuten binapakryyliä ja dinobutonia.


title: Pesäpallon naisten Mestaruussarjan kausi 1986

text: Naiset pelasivat vuonna 1986 pesäpallon Suomenmestaruudesta 10 joukkueen 2-kertaisena sarjana


text: Lännen Pallo ja Kerava putosivat. Sarjaan nousivat Oulun Lippo ja Siilinjärven Ponnistus.


text: Ikaalisten Tarmo: Minna Hannonen, Anne Herttua, Katja Holopainen, Minna Ihamuotila, Kirsti Lamminen, Päivi Lehteenmäki, Minna Marjamäki, Johanna Nieminen, Hannamari Salo, Katja Varis, Kirsi Virtanen, Päivi Virtanen. Pelinjohtaja ja valmentaja: Markku Lähteenmäki.


title: Museo Arqueológico Nacional de España

text: Museo Arqueológico Nacional de España on Madridissa, Espanjassa sijaitseva arkeologinen museo. Museon perusti Espanjan kuningatar Isabella II vuonna 1867. Museota pidettiin aluksi väliaikaisesti Casino de la Reinassa vuosina 1867–1893. Uusi museorakennus valmistui vuonna 1892, jossa arkeologista museo on pidetty vuodesta 1895 lähtien. Museo toimii säilytyspaikkana esineille, joilla on valtavaa taiteellista, historiallista tai kulttuurillista arvoa yhteiskunnalle, ja sen tehtävänä on suojella, säilyttää, tutkia ja esitellä niitä.


title: Oskar Svensson

text: Oskar Svensson (s. 7. syyskuuta 1995 Falun) on ruotsalainen maastohiihtäjä. Svensson edustaa Falun Borlänge SK -seuraa.


title: Oskar Svensson

text: Svensson on saavuttanut nuorten MM-hopeaa sprintistä vuodelta 2013 ja nuorten MM-pronssia viestistä vuodelta 2014. Pyeongchangin olympialaisissa 2018 hän sijoittui perinteisen hiihtotavan sprintissä viidenneksi.


title: Oskar Svensson

text: Svensson debytoi maailmancupissa maaliskuussa 2014 Lahden sprintissä sijoittuen sijalle 63. Avauspisteensä hän saavutti tammikuussa 2015 Otepään perinteisen sprintistä ollen 28:s. Kymmenen parhaan joukkoon hän sijoittui ensimmäisen kerran oltuaan seitsemäs Tour de Skihin kuuluneessa Oberstdorfin sprintissä tammikuulla 2016. Parhaimmillaan hän on sijoittunut neljänneksi vapaan sprintissä Falunissa tammikuussa 2017 ja perinteisen sprintissä Planicassa tammikuussa 2018. Hän sijoittui Karl-Johan Westbergin kanssa toiseksi Toblachin vapaan hiihtotavan parispintissä tammikuussa 2017.


title: Juhani Kala

text: Viljo Juhani Kala (2. heinäkuuta 1934 Helsinki – 17. lokakuuta 2014 Helsinki) oli suomalainen koripalloilija.


title: Juhani Kala

text: Pantterien kasvatti Kala edusti kasvattajaseuraansa miesten SM-sarjassa vuosina 1952–1965 voittaen seitsemän Suomen mestaruutta.


title: Juhani Kala

text: Suomen maajoukkueessa Kala pelasi vuosina 1955–1966 35 ottelua 2,0 pisteen keskiarvolla. Hän kuului Suomen joukkueisiin Bulgarian 1957 (Suomi 11:s) ja Turkin 1959 (13:s) EM-kilpailuissa.


title: Juhani Kala

text: Kalan veli Risto Kala oli myös koripalloilija ja arvokisaedustaja.


title: Songyuan

text: Songyuan (, pinyin: Sōngyuán Shì) on prefektuuritason kaupunki Kiinan Jilinin maakunnan länsiosassa. Kaupungin keskusta sijaitsee linnuntietä noin 140 kilometriä maakunnan pääkaupunki Changchunista pohjoisluoteeseen. Prefektuurin pinta-ala on 21 089 neliökilometriä ja väkiluku 2,88 miljoonaa (2010).


title: Songyuan

text: Kaupunki rajoittuu pohjoisessa Daqingin, koillisessa Harbinin, kaakossa Changchunin, etelässä Sipingin, lounaassa Tongliaon, sekä luoteessa Baichengin prefektuuritason kaupunkeihin.


title: Songyuan

text: Piirikuntatasolla prefektuuri jaetaan viiteen osaan seuraavasti (numerointi kuten oheisessa kuvassa):


title: Carl Quicklund

text: Carl Quicklund (s. 28. tammikuuta 1992) on ruotsalainen maastohiihtäjä. Hän edustaa Östersunds SK:ta.


title: Carl Quicklund

text: Quicklund debytoi maailmancupissa marraskuussa 2012 Jällivaaran 15 kilometrin kilpailussa sijoittuen 71:nneksi. Ensimmäistä kertaa hän sijoittui 30 parhaan joukkoon Tour de Skin Oberstdorfin sprintissä joulukuussa 2013 ollen 25:s. Quicklundin paras sijoitus on 19. samasta kilpailusta tammikuulta 2016.


title: Carl Quicklund

text: Quicklund kilpaili vuoden 2015 MM-kilpailuissa ollen sprintissä 24:s.


title: Hoechst

text: Hoechst oli saksalainen kemianteollisuusyritys ja lääkevalmistaja, joka perustettiin 1863 Frankfurtin Höchstin kaupunginosassa, josta se sai nimensä. Alun perin väriaineita valmistamaan perustetusta Hoechstista tuli 1900-luvun kuluessa yksi maailman suurimmista lääkevalmistajista. Vuonna 1999 se fuusioitui ranskalaisen Rhône-Poulencin kanssa ja syntyi lääkeyhtiö Aventis. Se puolestaan fuusioitui 2004 ranskalaisen Sanofi-Synthélabon kanssa ja muodostui Sanofi-Aventis, nykyiseltä nimeltään Sanofi.


title: Hoechst

text: Alun perin yritys perustettiin nimellä "Meister, Lucius & Co." perustajiensa Wilhelm Meisterin ja Eugen Luciuksen mukaan. Adolf Brüningin tultua kolmanneksi yhtiömieheksi nimi piteni muotoon Meister, Lucius & Brüning, kunnes vuonna 1880 yritys muutettiin osakeyhtiöksi ja nimettiin sijaintialueensa Höchstin mukaan nimellä Farbewerke Hoechst Aktiengesellschaft.


title: Hoechst

text: Hoechst oli Bayerin ja BASFin ohella vuosina 1925–1945 osa IG-Farben-kartellia, joka tuli toisen maailmansodan aikana surullisenkuuluisaksi keskitysleirien myrkkykaasun toimittajana. Liittoutuneiden lakkautettua IG-Farbenin 1945 Hoechst-yhtiö perustettiin uudelleen 1951.


title: Hoechst

text: Vuonna 1970 Hoechst hankki osake-enemmistön saksalaisesta Cassella Farbewerke Mainkur AG:sta, joka oli myös ollut natsivuosina osa IG-Farbenia. Vuonna 1974 yrityksen nimi lyheni muotoon Hoechst AG.


title: Hoechst

text: Vuonna 1987 Hoechstin Yhdysvalloissa toiminut tytäryhtiö hankki omistukseensa sikäläisen tekokuituvalmistaja Celanesen ja syntyi tytäryhtiö Hoechst Celanese.


title: Hoechst

text: 1990-luvun puolivälissä Hoechstin monimutkaiseksi paisunutta hierarkista rakennetta alettiin järkeistää, ja noin 120 liiketoimintayksikön määrää karsittiin 35:een maailmanlaajuisesti tulovastuiseen yksikköön.


title: Hoechst

text: Vuonna 1998 Hoechst yhdisti kaiken teollisuutta palvelevan kemianteollisuutensa Celanese-yhtiöksi, joka seuraavana vuonna listattiin itsenäisenä yrityksenä Frankfurtin ja New Yorkin pörsseihin. Hoechstin lääketeollisuutta vahvistettiin ostamalla amerikkalainen Marion Merrell Dow ja ranskalainen Roussel Uclaf, joista syntyi tytäryhtiö Hoechst Marion Roussel.


title: Hoechst

text: Vuonna 1999 Hoechst fuusioitui ranskalaisen Rhône-Poulencin kanssa Strasbourgiin päämajansa perustavaksi Aventis-yhtiöksi, josta tuli maailman toiseksi suurin kemianyhtiö Novartiksen jälkeen. Vuonna 2004 ranskalainen Sanofi osti Aventiksen.


title: Hoechst

text: Holger Bergenheim perusti Suomeen vuonna 1951 Oy Hoechst Fennica Ab:n, joka toi aluksi maahan lähinnä lääkevalmisteita. Toiminta laajeni 1960-luvulla käsittämään väriaineita, teollisuuskemikaaleja, muoviraaka-aineita, keinokuituja, kosmetiikkaa ja kirjapainoalan tarvikkeita. Yrityksellä oli myös omaa valmistusta, joka oli alkanut vuonna 1967 valojäljennöspaperin valmistamisesta saksalaisen Kalle AG:n lisenssillä. 1970-luvulla alettiin valmistaa lisenssillä lääkkeitä, ponne- ja kylmäkaasuja sekä reprografisia kemikaaleja. 1980-luvulla Hoechst Fennican maahantuontivalikoima kasvoi yhä, kun mukaan otettiin muun muassa hitsauslaitteet ja hitsauskaasuvalmisteet. Yhtiössä työskenteli 1970-luvun lopussa lähes 180 ihmistä ja vuonna 1990 noin 200.


title: Hoechst

text: Hoechst Fennicalla oli Tuusulassa lääketehdas, joka lakkautettiin 1992.


title: Hoechst

text: Hoechst Fennican toimitusjohtajina toimivat muun muassa Per-Erik Örthén 1962–1982, Kaarlo Vahevaara 1990–1994 ja viimeisenä Carl-Georg von Rège, Hoechstin Tanskan tytäryhtiön varatoimitusjohtaja. Hoechst AG osti Oy Hoechst Fennica Ab:n, joka pilkottiin 1996 pienemmiksi yhtiöiksi.


title: Paavo Suhonen

text: Paavo Johannes Suhonen (s. 28. maaliskuuta 1937 Viipuri) on suomalainen kilpauransa päättänyt koripalloilija.


title: Paavo Suhonen

text: Helsingin NMKY:n kasvatti Suhonen edusti kasvattajaseuraansa miesten SM-sarjassa vuonna 1954 ja siirtyi tämän jälkeen Torpan Poikiin, missä hän voitti vuosina 1956–1968 Suomen mestaruudet vuosina 1960 ja 1966, viisi SM-hopeaa ja kaksi SM-pronssia.


title: Paavo Suhonen

text: Suomen maajoukkueessa Suhonen pelasi vuosina 1957–1961 29 ottelua 3,7 pisteen keskiarvolla. Hän kuului Suomen joukkueeseen Bulgarian EM-kilpailuissa 1957, missä Suomi sijoittui 11:nneksi.


title: Paavo Suhonen

text: Suhonen nimettiin ensimmäisten henkilöiden joukossa vuonna 2005 Touhun Pojat Lauttasaaren Hall of Fameen, jonka perustajäseniin hän kuului. Hän toimi seuran päävalmentajana vuosina 1978–1985. Suhonen on asunut Arabianrannassa.


title: Juhani Seitsaari

text: Jaakko Juhani Seitsaari (1913–1976) oli suomalainen geologi. Hän oli Oulun yliopiston geologian ja mineralogian professori 1963–1976. Hän tutki Tampereen liuskealuetta.


title: Kalle Kärkkäinen

text: Kalle Kärkkäinen (6. tammikuuta 1907 Juankoski – 13. helmikuuta 1953 Helsinki) oli teollisuusneuvos, jonka perustama tehdas tuli tunnetuksi heteka-sängyistään.


title: Kalle Kärkkäinen

text: Kärkkäisen vanhemmat olivat paperitehtaan työmies Antti Kärkkäinen ja Maria Iskanius ja puoliso vuodesta 1928 Milkka Hirvonen. Hän kävi kansakoulun ja ryhtyi 13-vuotiaana valurinoppilaaksi Juankosken tehtaalla, mutta opiskeli myöhemmin kansalaisopistossa työn ohella. Iisalmessa ja Kuopiossa Kärkkäinen teki metalli- ja ravintola-alan töitä, mutta muutti sitten Helsinkiin pyrkiäkseen merille. Sen asemesta hänestä tuli kuitenkin ravintola Korkeasaaren tarjoilija ja hovimestari, joka myös soitti viulua usean vuoden ajan Helsingin Työväenorkesterissa ja tanssiorkestereissa ja antoi viulutunteja. Valurina Kärkkäinen aloitti vuonna 1929 Suomen Rautasänkytehtaassa, mutta perusti sitten kesällä 1932 Helsingin Teräshuonekalutehtaan, josta tuli Heteka Oy. Yhtiökumppaneikseen hän otti neljä muuta henkilöä vuonna 1934. Yhtiö menestyi hyvin, sen rautaputkisänkyjä myytiin 20 vuoden aikana lähes 400 000 kappaletta. Esimerkiksi vuonna 1947 yhtiön tuotannon arvo oli noin 112 miljoonaa markkaa. Hetekoiden ohella yritys valmisti muun muassa muitakin teräshuonekaluja, lastenvaunuja ja kassakaappeja. Teollisuusneuvoksen arvon saanut Kärkkäinen kuoli sydänkohtaukseen vain 46-vuotiaana.


title: Kyösti Rousti

text: Kyösti Veli Samuli Rousti (s. 29. helmikuuta 1936 Helsinki) on suomalainen kilpauransa päättänyt koripalloilija.


title: Kyösti Rousti

text: Torpan Poikien kasvatti Rousti edusti kasvattajaseuraansa miesten SM-sarjassa vuosina 1956–1964 ja vielä kaudella 1970–1971 voittaen Suomen mestaruuden vuonna 1960, viisi SM-hopeaa ja yhden SM-pronssin.


title: Kyösti Rousti

text: Suomen maajoukkueessa Rousti pelasi vuosina 1957–1961 26 ottelua 1,0 pisteen keskiarvolla. Hän kuului Suomen joukkueeseen Turkin EM-kilpailuissa 1959, missä Suomi sijoittui 13:nneksi.


title: Kyösti Rousti

text: Rousti toimi Helsingin Golfklubin toiminnanjohtajana vuodet 1969–2000. Hän oli Suomen ensimmäinen päätoiminen toiminnanjohtaja golfseurassa. Rousti ei kuitenkaan ollut pelannut golfia eläköityessään vuonna 2000.


title: Siping

text: Siping (, pinyin: Sìpíng Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Changchunista lounaaseen. Prefektuurin pinta-ala on 14 080 neliökilometriä ja väkiluku 3,39 miljoonaa (2010).


title: Siping

text: Kaupunki rajoittuu pohjoisessa Songyuanin ja Changchunin, idässä Jilinin, etelässä Liaoyuanin ja Tielingin, sekä lännessä Tongliaon prefektuuritason kaupunkeihin.


title: Siping

text: Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):


title: Koripallon alle 20-vuotiaiden Euroopan-mestaruuskilpailut 2016

text: Vuoden 2016 alle 20-vuotiaiden koripallon Euroopan-mestaruuskilpailut pelattiin Suomessa 16.–24. heinäkuuta. Kisoihin osallistui 16 maata, kun edellisessä EM-turnauksessa osallistujamaita oli 20.


text: EM-turnauksen voittajasuosikkeihin lukeutuivat muun muassa Turkki ja Espanja, jotka ylsivät mitaleille, ja Serbia. Loppuottelussa Espanja ylsi historiansa toiseen alle 20-vuotiaiden Euroopan mestaruuteen voitettuaan Liettuan 68–55, ja pronssiottelussa Turkki voitti Saksan 76–61. Turnauksen tähdistöviisikkoon valittiin korikuninkuuden voittanut isäntämaan Lauri Markkanen, turnauksen arvokkaimmaksi pelaajaksi valittu Espanjan Marc García, Espanjan Francisco Alonso, Liettuan Kristupas Zemaitis ja Turkin Ömer Yurtseven.


text: FIBA Europen hallitus myönsi EM-lopputurnauksen Suomelle 11. joulukuuta 2015. Suomi olisi pelannut vuoden 2016 kisoissa ilman isännyyttäkin, kun sen ikäluokkajoukkue voitti B-divisioonan maan historian ensimmäisenä juniorimaajoukkueena. Edellisen ja ainoan kerran Suomi oli isännöinyt lajin nuorten EM-kilpailuja vuonna 1982 (alle 16-vuotiaiden tyttöjen EM-turnaus Forssassa ja Uudessakaupungissa). Lisäksi maa järjesti miesten EM-kilpailut vuonna 1967. Vuosi nuorten EM-turnauksen jälkeen se järjestää myös yhden miesten EM-kilpailujen alkulohkoista.


text: Lopputurnauksen ottelut olivat katsottavissa suorina FIBA:n YouTube- ja Facebook-sivuilla, paitsi osa Suomen otteluista, jotka selostettiin suomeksi Fanseat.com -palvelussa, ja pudotuspeleistä. EM-turnauksen yhteydessä järjestettiin 3×3-koripallon Finnish Open -turnaus. Turnauksen virallinen kisakappale oli Adi L Haslan "Kristallipallo".


text: EM-turnaus pelattiin kahdella areenalla, Helsingin jäähallissa ja Pasilan urheiluhallissa. Heinäkuun alussa neljälle ensimmäiselle kisapäivälle oli myyty 8 500 pääsylippua. Isäntämaa Suomen avausottelussa Israelia vastaan oli 4 554 katsojaa. Suomen seuraavat ottelut Espanjaa ja Ranskaa vastaan keräsivät paikalle 4 922 ja 6 979 katsojaa.


text: Alkulohko-ottelu Suomi–Ranska oli yleisömäärältään vuoden 2016 EM-turnauksen suurin. EM-turnauksen päiväkohtainen katsojakeskiarvo oli 4 126, ikäluokan EM-kisahistorian toiseksi suurin: vain Liettuan EM-turnauksessa vuonna 2010 lukema oli ollut suurempi (4 291).


text: Lohkojako arvottiin 22. tammikuuta 2016. Osallistuvat 16 maata jaettiin neljään alkulohkoon.


text: Alkulohkovaiheen tulokset määrittelivät ensimmäisen pudotuspelikierroksen otteluparit. Ensimmäisen pudotuspeliottelun tulos ratkaisi, pelasiko maa sijoista 1–8 vai sijoista 9–16.


text: Melko tasaisena edennyt loppuottelu ratkesi päätösneljänneksellä.


title: Olavi Seppälä

text: Olavi Seppälä (1914–1990) oli suomalainen kenraalimajuri (1967). Hän oli pääesikunnan aseosaston päällikkö 1963–1968 ja sotavarustepäällikkö 1968–1973.


title: Emil Larmi

text: Emil Arvi Aukusti Larmi (s. 28. syyskuuta 1996 Lahti) on suomalainen jääkiekkomaalivahti, joka edustaa SM-liigajoukkue Hämeenlinnan Pallokerhoa.


title: Emil Larmi

text: Larmi on Pelicansin kasvatti. Hän voitti kauden 2011–2012 päätteeksi C-nuorten I-divisioonan pronssia. Vuosina 2012–2015 Larmi kuului Pelicansin A-nuorten maalivahtiosastoon. Kauden 2013–2014 hän pelasi vielä suurimmaksi osaksi seuran B-nuorissa. Kausi 2014–2015 Larmilla meni A-nuorissa pilalle kauden viidennessä ottelussa tulleen polvivamman vuoksi. Hän pelasi kauden aikana kymmenen runkosarjaottelua.


title: Emil Larmi

text: Aivan kauden 2015–2016 kynnyksellä Pelicans lainasi Larmin Mestis-joukkue Heinolan Peliittoihin, kun Antti Rautiola joutui pelikieltoon. Hän teki Mestis-debyyttinsä kauden avauskierroksella 16. syyskuuta 2015 Lempäälän Kisaa vastaan. Larmi pelasi heti nollapelin ja hän torjui ottelussa 40 kertaa. Larmi valittiin Mestiksen syyskuun 2015 kuukauden pelaajaksi. Hän nousi kauden mittaan lopulta Peliittojen pääasialliseksi vastuunkantajaksi ja pelasi 38 runkosarjaottelussa.


title: Emil Larmi

text: Kaudeksi 2016–2017 Larmi teki kolmivuotisen sopimuksen SM-liigajoukkue Hämeenlinnan Pallokerhon kanssa. Hän lähti kauteen kanadalaisen Nathan Lawsonin aisaparina. Larmi teki liigadebyyttinsä runkosarjan avauskierroksella 17. syyskuuta 2016 Oulun Kärppiä vastaan. Hän torjui HPK:n 3–2-voittoon päättyneessä ottelussa varsinaisella peliajalla ja jatkoerässä 23 kertaa sekä voittomaalikilpailussa Kärppien kaikki kolme yritystä. Ensimmäisen nollapelinsä Larmi torjui kolmannessa ottelussaan 23. syyskuuta 2016 JYPiä vastaan. Hän torjui HPK:n 3–0-voittoon päättyneessä ottelussa 34 kertaa. Jari Haapamäki valitsi Larmin ottelun Alumnien tähtien ykköstähdeksi. Hänen vastuunsa nousi lokakuussa 2016, jolloin HPK purki haparoineen Nathan Lawsonin sopimuksen.


title: Emil Larmi

text: Larmi pelasi tulokaskautensa 2016–2017 aikana 46 runkosarja- ja kuusi playoff-ottelua torjuen runkosarjassa kuusi nollapeliä. Hänen edellään nollapelitilastossa oli vain yhden nollapelin enemmän torjunut HIFK:n Kevin Lankinen. Larmia enemmän SM-liigan tulokasmaalivahdeista nollapelejä ovat pelanneet vain myöskin yhden nollapelin enemmän torjuneet Riku Helenius (2011–2012) ja Juuse Saros (2013–2014). Larmi oli kauden päätteeksi ehdolla koko SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinto meni lopulta kuitenkin Ilveksen hyökkääjä Otto Koivulalle.


title: Emil Larmi

text: Kaudella 2017–2018 Larmi jatkoi HPK:n selkeänä ykkösmaalivahtina ja torjui runkosarjassa viisi nollapeliä. Hän sijoittui SM-liigan nollapelitilastossa toiseksi KalPan Niko Hovisen, Tapparan Dominik Hrachovinan ja JYPin Juho Olkinuoran kanssa. Kolmikon edellä oli vain yhden nollapelin enemmän torjunut Lukon Kaapo Kähkönen. Larmi edusti HPK:ta kauden aikana myös Spengler Cupissa.


title: Emil Larmi

text: Larmi edusti Suomea alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Larmi toimi kuitenkin joukkueensa kolmosmaalivahtina, eikä pukenut yhteenkään otteluun. Hän pelasi ensimmäisen ja ainoaksi jääneen nuorten maaottelunsa 7. marraskuuta 2015 Tampereella Venäjää vastaan. Larmi torjui nollapelin Suomen voitettua ottelun lukemin 2–0.


title: Emil Larmi

text: Suomen A-maajoukkueessa Larmi on pelannut yhden ottelun. Hän puki ensimmäiseen A-maaotteluunsa Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan, jolloin Larmi toimi kakkosmaalivahtina Eero Kilpeläiselle. Hän teki A-maajoukkuedebyyttinsä seuraavassa ottelussa 6. huhtikuuta 2018 Hämeenlinnassa myös Valko-Venäjää vastaan. Larmi torjui Suomen 4–3-jatkoaikavoittoon päättyneessä ottelussa 15 kertaa.


title: Emil Larmi

text: Larmi valmistui ylioppilaaksi Lahden lyseon lukiosta keväällä 2016.


title: Mauthausen-sarja

text: Mauthausen-sarja tai Mauthausen-kantaatti () on kreikkalaisen säveltäjän Míkis Theodorákisin vuonna 1966 säveltämä neljän aarian laulusarja, joka on sävelletty Iákovos Kampanéllisin runoihin. Kampanéllis oli yksi Mauthausen-Gusenin keskitysleiriltä selvinneistä, ja laulusarja kertoo runoilijan henkilökohtaisista kokemuksistaan leirillä. Sarja sovitettiin laulettavaksi kreikaksi, hepreaksi, saksaksi ja englanniksi.


title: Mauthausen-sarja

text: Laulusarja sisältää neljä aariaa. Ensimmäinen on nimeltään "Ásma asmáton" (Laulujen laulu), jossa vangittu nuorukainen yrittää epätoivoisesti etsiä rakastamaansa tyttöä, kysellen vangeilta, "oletteko nähneet rakkaintani". Toisessa aariassa, "O Antónis" (Antonis), vankileirin juutalainen kärsii pakkotyöstä Wiener Grabenin louhoksessa. Kolmas, "O drapétis" (Karannut), kertoo karkulaistarinan tuhoamisleiristä. Viimeisessä aariassa, "Ótan teleiósei o pólemos" (Kun sota on loppunut), kaksi rakastavaista kohtaavat toisensa sodan päätyttyä.


title: Mauthausen-sarja

text: Mauthausen-sarjan alkuperäisinä esittäjinä toimivat María Farantoúri (kreikaksi, "I balánta tou Mauthausen"), Elinoar Moav Veniadi (hepreaksi), Gisela May (saksaksi) ja Nadia Weinberg (englanniksi).


title: Rhône-Poulenc

text: Rhône-Poulenc [ʁon pulɛ̃k ] oli ranskalainen kemian- ja lääketeollisuusyhtiö, joka oli perustettu 1928. Vuonna 1999 se fuusioitui saksalaisen Hoechstin kanssa Aventis-yhtiöksi. Vuonna 2004 ranskalainen Sanofi osti Aventiksen ja sulautti sen itseensä. Nykyisin Rhône-Poulencin entinen lääketeollisuus jatkuu Sanofi-yhtiössä, kemianteollisuus Solvay-konsernissa ja maatalouskemia Bayer CropScience -yhtiössä.